Beograd -- Ministar pravde Srbije Vladan Batić saopštio je da je započeta istraga vezana za aferu prodaje akcija "Telekoma Srbija" italijanskim partnerima. Batić je potvrdio da su podnete i krivične prijave, ali nije želeo da navede protiv koga.\nBeograd -- Srpski ministar pravde Vladan Batić zatražio je u četvrtak od svojih kolega iz više evropskih država i od Haškog tribunala pravnu pomoć u istrazi koja je pokrenuta zbog navodnih zloupotreba prilikom prodaje preduzeća "Telekom Srbija".\nBeograd -- Vlada Srbije predložila je Skupštini Srbije da za tužioca za ratne zločine bude izabran Vladimir Vukčević, saopštila je Vlade Srbije nakon sednice u četvrtak. Ministar pravde Srbije Vladan Batić rekao je u sredu da će Vukčević biti "kompetentniji tužilac" od glavne tužiteljke Haškog suda ...\nBeograd -- Zakon o suđenju za ratne zločine, koji su poslanici u Skupštini Srbije izglasali prošle nedelje, stupio je na snagu u sredu. Ministar pravde Vladan Batić je za tužioca za ratne zločine predložio sadašnjeg zamenika republičkog javnog tužioca Vladimira Vukčevića.\nBatić: Radna verzija ustava do kraja jula\nB92 - 07.07.2003\nNiš -- Ministar pravde Srbije Vladan Batić najavio je u ponedeljak u Nišu da bi radna verzija novog Ustava Srbije mogla biti gotova do kraja jula. "Napravili smo značajan pomak i ako nastavimo ovim tempom do kraja jula možemo da imamo radnu verziju Ustava.\nZa par dana biće poznat tužilac za ratne zločine\nNiš -- Ministar pravde Srbije Vladan Batić najavio je u ponedeljak da će za par dana predložiti Vladi Srbije kandidata za tužioca za ratne zločine. "Kandidat će biti neko od zamenika državnog tužioca ko se bavio humanitarnim pravom.


Počela rekonstrukcija deonice Resnik-Valjevo na pruzi Beograd-Bar - Valjevo\nPosted by: REDAKCIJA VALJEVSKA POSLA in Valjevo 16. July 2016.\tComments Off on Počela rekonstrukcija deonice Resnik-Valjevo na pruzi Beograd-Bar\nRadovi na rekonstrukciji i modernizaciji deonice Resnik – Valjevo u dužini od 77,6 kilometara, na pruzi Beograd – Bar počeli su danas. Ovo je prva ozbiljnija rekonstrukcija barske pruge nakon pune četiri decenije, a radovi koje izvodi ruska kompanija „RŽD Internešnl“ i veći broj srpskih firmi finansirani su iz ruskog kredita u iznosu od 80 miliona dolara za modernizaciju srpskih železnica.\nNa svečanosti koja je organizovana povodom početka radova u stanici Vreoci, govorili su: potpredsednica Vlade Republike Srbije i ministarka građevinarstva, saobraćaja i infrastrukture prof. dr Zorana Mihajlović, Denis Vladimirovič Kuznedeljev, ministar-savetnik u Ambasadi Ruske Federacije u Srbiji i Aleksandar Sergejevič Mišarin, prvi potpredsednik „Ruskih železnica“.\nDenis Vladimirovič Kuznedeljev, ministar-savetnik u Ambasadi Ruske Federacije u Srbiji rekao je ovom prilikom da je ovo važan događaj za razvoj ekonomskih i privrednih odnosa između Republike Srbije i Ruske Federacije. „Ovo je još jedan korak u realizaciji strateškog partnerstva i realizacije kredita u okviru koga radove izvode ruske železnice, uz podršku državnog kredita Ruske Federacije. Ruska strana smatra da su ovi projekti ključni i jedni od najuspešnijih, a svojom veličinom i dinamikom ovi projekti održavaju istinske odnose srpske i ruske strane, a to su odnosi uzajamno isplativog strateškog partnerstva. Ovaj veliki međunarodni projekat ne odražava samo razvoj između susednih zemalja, već i zemalja Evrope, a takođe i spaja kontinente, jer je to jedan veliki proces globalizacije“, rekao je između ostalog Denis Vladimirovič Kuznedeljev i naglasio da je napredak u odnosima očigledan zbog posebne pažnje koja se posvećivala bilateralnim i privrednim odnosima dveju zemalja pod rukovodstvom premijera Aleksandra Vučića. On je naglasio i to da će odnosi između dve zemlje nastaviti da se razvijaju, smatrajući da unapređenje saradnje treba da zauzima prioritetno mesto u sporazumima i pregovorima ubuduće.\nPrvi potpredsednik „Ruskih železnica“ Aleksandar Sergejevič Mišarin, naglasio je ovom prilikom da je deonica čija je rekonstrukcija počela od izuzetne važnosti na pruzi Beograd-Bar. „Ruske železnice realizuju modernizaciju pruge u Republici Srbiji u skladu sa potpisanim međuvladinom sporazumom između Ruske Federacije i Republike Srbije uz podršku šefa naše države Vladimira Putina i srpskog premijera Aleksandra Vučića. Radovi u Republici Srbiji izvedeni su u vrednosti koja je sada već veća od 230 miliona dolara, a prisutna je stalna podrška Vlade Republike Srbije. Važna je saradnja između ruskih i srpskih stručnjaka koji danas zajednički ostvaruju ove projekte“, ocenio je Aleksandar Sergejevič Mišarin.\nPotpredsednica Vlade Republike Srbije i ministarka građevinarstva, saobraćaja i infrastrukture prof. dr Zorana Mihajlović naglasila je ovom prilikom da je ovo važan dan, jer je danas potpisan i Aneksa 3.1 osnovnog ugovora o ruskom kreditu za modernizaciju srpskih železnica, koji se odnosi na izgradnju tunela i vijadukta na pruzi Stara Pazova – Novi Sad. „Vlada Srbije čini sve da vrati ugled srpskim železnicama i da pored toga što se maksimalno trudimo i ulažemo u drumski saobraćaj, želimo da pokažemo da ulažemo i u železnički saobraćaj. Smatramo da je vrlo važno da Srbija iskoristi svoj položaj i da privreda koristi železniki transport, koji već više od dve godine modernizujemo. Želimo da modernizovan železnički transport bude koridor koji će povezati i Istok i Zapad. Deonica Resnik-Valjevo, čija je rekonstrukcija počela danas, naredne godine u maju mesecu će već da bude gotova do Vreoca, a zatim od Vreoca do Valjeva u oktobru-novembru 2017. godine i tada ćemo od Beograda do Valjeva putovati vozom za 70 minuta“, potpredsednica Vlade i ministarka Mihajlović ovom prilikom je naglasila da je vrednost investicija u drumskom saobraćaju oko 3,5 milijarde evra u Srbiji, a ulaganje u modernizaciju železnice je preko 1,5 milijardi. Sredstva iz ruskog kredita koriste se ne samo za rekonstrukciju koloseka, već i za nabavku novih vozova. „Nastavićemo da investiramo u železnicu, jer je za nas železnički transport važan i hoćemo da iskoristimo da imamo više vozova i putnika, jer je to jedini način da se razvija ne samo železnica, već i Srbija“, istakla je Mihajlović.\nSvečanom otvaranju radova u železničkoj stanici Vreoci, prisustvovao je i gradonačelnik Valjeva dr Slobodan Gvozdenović. „Rekonstrukcija ove deonice je od izuzetnog značaja ne samo za građane Valjeva, već i za privrednike našeg grada. Veoma je važno što su uložena sredstva u rekonstrukciju pruge, a važno će biti da u rekonstrukciji učestvuju i naši izvođači radova“, ocenio je gradonačelnik Gvozdenović ovom prilikom.\nPrevious: Valjevo : Maline loše, samo za pulpu, hladnjače zvrje prazne\nNext: Unapređenje komunikacije sa građanima


Stefanović: Policija štiti građane\nStefanović: Nećemo dozvoliti da građani budu laka meta\nVesti Autor:N1 Beograd, Tanjug29. jun. 201511:53 > 11:56\nMinistar unutrašnjih poslova Nebojša Stefanović izjavio je da je prisustvo policije na ulicama redovno i da su dugim cevima opremljeni jedino njeni pripadnici ispred policijskih objekata.\nStefanović je odgovarajući na pitanje novinara u bazi Ronilačke jedinice Žandarmerije rekao da je pre nekoliko meseci doneta odluka o većem obezbeđenju svih objekata policije zbog dešavanja u regionu, poput napada na policijsku stanicu u Zvorniku.\nOn je poručio da bi bilo neozbiljno u takvoj situaciji ne pojačati obezbeđenje, ali i dodao da građani ne bi trebalo da osećaju uznemirenost jer policija čini sve kako bi sačuvala njihovu bezbednost.\n„Svakodnevno radimo na procenama bezbednosne situacije i nećemo dozvoliti da građani budu laka meta, a duge cevi nose i pripadnici policije u drugim gradovima u svetu“, rekao je on.\nMinistar je poručio da policija preduzima sve što je potrebno kako bi se odvratili eventualni napadi.\nKazne za neovlašćeno korišćenje blinkera\nStefanović je rekao i da je zakon jasan kada je reč o upotrebi blinkera i poručio da će odgovarati svako ko ih je nezakonito montirao na svoje vozilo. Ministar je, odgovarajući na pitanja u vezi sa korišćenjem službenih vozila i navodnim neovlasćenim koršićenjem blinkera, rekao da će svako ko samoinicijativno ugrađuje takvu opremu snositi odgovornost.\n„Ako se ispostavi kao tačna informacija, to će biti nezakonito korišćenje blinkera. Policija će ih oduzeti, a protiv lica koja su ih postavila biće podnete prekršajne prijave“, rekao je Stefanović.\nNa konstataciju novinara da je to učinjeno na vozilima članova vlade, Stefanović je rekao da za to nema objašnjenje.\n„Premijer je bio vrlo jasan i zakon je vrlo jasan koja lica imaju prava i pod kojim uslovima da koriste blinkere. Otkad sam ministar unutrašnjih poslova nijednom funkcioneru vlade nisam odobrio da koristi blinkere, osim onima koji to po zakonu imaju pravo, a radi se onda o licima koja su štićene ličnosti i imaju vojno ili policijsko obezbeđenje“, rekao je Stefanović.


Formalno predškolsko obrazovanje u BiH karakterišu i niske stope upisa djece i kapaciteti koji ne mogu zadovoljiti trenutnu potražnju za uslugama POO. Ukupna stopa upisa djece u POO iznosi 17,2% što je znatno niže od stope upisa u susjednim zemljama (Hrvatska i Srbija preko 60%).\nU Bosni i Hercegovini je u 2018. godini izdvojeno oko 59,6 miliona KM za formalno predškolsko obrazovanje, što predstavlja 4,4% od ukupnih ulaganja u obrazovanje, odnosno 0,16% ukupnog BDP-a. U maju 2021. godine, CPU je pokrenuo Inicijativu za osiguranje dodatnih sredstava za predškolski odgoj i obrazovanje, dostupnu na ovom linku.\nZa 87% ispitanica, cjenovna prihvatljivost usluga POO predstavlja važan faktor pri donošenjuodluke o upisu djeteta u POO ustanovu. 72% ispitanica smatra da je važno da država/entitet/kanton/lokalna uprava subvencionira troškove boravka djece u POO.


Pomirenje DS i SPS\nI. Radisavljević - Beta\nPredsednici DS i SPS, Boris Tadić i Ivica Dačić, potpisali su juče u sedištu demokrata Deklaraciju o političkom pomirenju tih stranaka. Za ovu dvojicu lidera deklaracija ima istorijski značaj i razlog je za poziv drugim strankama da stave svoj potpis na taj dokument. U tekstu Deklaracije naglašena je zajednička odgovornost za ostvarivanje vizije Srbije kao demokratske, slobodne, celovite, ekonomski i kulturno razvijene i socijalno pravedne zemlje.\nPredsednici DS i SPS, Boris Tadić i Ivica Dačić, potpisali su juče u sedištu demokrata Deklaraciju o političkom pomirenju tih stranaka. Za ovu dvojicu lidera deklaracija ima istorijski značaj i razlog je za poziv drugim strankama da stave svoj potpis na taj dokument.\nMeđutim, žrtve Miloševićevog režima se ne slažu sa formalnim pomirenjem u kome je, uprkos pritisku javnosti, izostalo izvinjenje i ograđivanje od politike destrukcije koja je obeležila devedesete godine prošlog veka.\nU deklaraciji se naglašava zajednička odgovornost za ostvarivanje vizije Srbije kao demokratske, slobodne, celovite, ekonomski i kulturno razvijene i socijalno pravedne zemlje. O ograđivanju od prošlosti, međutim, ni reči.\nBoris Tadić, predsednik Demokratske stranke, posle potpisivanja rekao je novinarima da je deklaracija otvorena za sve stranke koje žele da Srbija i njeni građani imaju obezbeđenu stabilnost i bolji život.\n– Deklaracija nije posvećena samo budućnosti, već na neki način i prošlosti, jer su sukobi u prošlosti bili takvi da su pretili da razgrade zemlju i mi želimo da stavimo tačku na politiku konfrontacija i otvorimo mogućnosti za jednu drugačiju politiku. To je politika u kojoj se objedinjujemo oko zajedničkih strateških ciljeva – članstva u Evropskoj uniji i, još važnijeg, ostvarenja boljeg života za građane Srbije i socijalne pravde. Više sam nego zadovoljan što danas sa Dačićem mogu i da potpišem ovakvu deklaraciju koja ima istorijsku vrednost – rekao je Tadić.\nS druge strane, Ivica Dačić je objasnio da je pre formiranja vlade dogovoreno da taj proces treba da prati i proces političkog pomirenja zato što „u Srbiji danas postoji milion razloga i ljudi koji govore da jedni s drugima ne mogu i koji ne mogu da preskoče plotove svojih uskostranačkih interesa da bi se ostvario konsenzus oko nacionalnih i državnih interesa“.\n– Upravo to je bila osnovna motivacija da stavimo tačku na sukobe iz prošlosti i da svaka od stranka koja učestvuje u ovom procesu zadrži svoj politički identitet, ali da tačno znamo za šta se zalažemo i kakva želimo da bude Srbija koju gradimo – rekao je Dačić, i dodao da su se „rukovodili principom da se prošlost ne može promeniti, ali da se sadašnjost i budućnost mogu oblikovati i graditi onako kako želite“.\nNa pitanja novinara zašto su tek danas potpisali deklaraciju i da li ona ima veze s podelom rukovodećih mesta u javnim preduzećima, oni su to negirali i naveli da je odlučeno da potpisivanje dođe nakon 100 dana rada Vlade.\nTadić je rekao da se i ostali koalicioni partneri u Vladi slažu sa tom što je DS potpisao deklaraciju sa SPS-om i da se niko nije zbog toga bunio. On je još objasnio i da nikada nije govorio da ova deklaracija znači i nacionalno pomirenje, ali je naveo da jeste putokaz ka tome.\nAutori teksta su savetnik predsednika Srbije Trivo Inđić i funkcioner SPS-a Petar Škundrić.


Sijerto: Ne sputavati Srbiju na evropskom putu - Politika - Dnevni list Danas\nPočetna » Politika » Sijerto: Ne sputavati Srbiju na evropskom putu\nSijerto: Ne sputavati Srbiju na evropskom putu\nOčekujemo da do kraja godine otvorimo sva poglavlja za koja je Srbija spremna, izjavila je danas ministarka za evropske integracije Jadranka Joksimović.\n0Piše: FoNet 27. jula 2018. 16.15\nOna je ovo kazala posle sastanka sa šefom diplomatije Mađarske Peterom Sijartom, koji je zamolio Vladu Litvanije da ne sputava Srbiju na putu ka EU.\nJoksimović je na zajedničkoj konferenciji za novinare u Vladi Srbije predočila da Srbija još nije dobila mišljenje zemalja članica EU na skrining u Poglavlju 31, koje se tiče bezbednosne politike.\nOčekujemo da ćemo tokom austrijskog predsedavanja do kraja decembra otvoriti sva poglavlja za koja smo u ovom trenutku spremni, rekla je ona.\nNaša pozicija je da proces otvaranja poglavlja mora da se ubrza, da se prevaziđu brojne birokratske i tehnokratske prepreke koje stoje na tom putu. Ima tu i političkuh razloga, ali da bi proces zadržao kredibilitet zaista moramo da uđemo u otvaranje poglavlja za koja smo tehnički spremni, rekla je Joksimović i naglasila da nam je u tome značajna podrška Mađarske.\nPrema njenim rečima, reč je o Poglavlju 31, koje je važno, ali u dosadašnjem proširenju EU nije bilo zahtevno, niti teško, već je lako otvarano i zatvarano.\nOčekujemo isti princip i za Srbiju, poručila je Joksimović.\nSvi zajedno moramo da promišljamo odgovornu evropsku politiku. Srbija se postavila na pravi način i nijednog terna nije smetnula s uma da su nam evrointegracije prioritet, ali je to podjednako i saradnja sa susedima, kao i sa drugim važnim činiocima u svetu, zaključila je Joksimović.\nOna je istakla da je mađarska manjina u Srbiji most saradnje Srbije i Mađarske.\nSijarto je predočio cilj njegove zemlje da se Srbija što pre priključi Evroskoj uniji (EU).\nMolimo Vladu Litvanije da da svoj doprinos tome, kako bi moglo da se okonča Poglavlje o bezbednosnoj politici. Evropske integracije Srbije ne mogu da se dovedu u pitanje, izjavio je Sijarto.\nOn je ukazao da je 2025, koju je Evropska komisija zadala kao okrvirni rok pristupanja, veoma daleka i da Srbija treba što pre da postane članica EU.\nSijarto je izneo predlog Mađarske da se do sednice dve Vlade u decembru otvori nekoliko poglavlja sa Srbijom.\nNema svrhe čekati, dodao je.\nOn je pohvalio manjinsku politiku Srbije, uz ocenu da ona može biti primer ostalim zemljama u regionu, ali i pojedinim članicama Unije.\nJoksimović je zaključila da su odnosi Srbije sa severnim susedom izvanredni i zahvalila je Sijartu i premijeru Viktoru Orbanu za podršku evrointegracijama i na tome što je Mađarska opredelila tri puta više novca iz budžeta za nacionalne škole i vrtiće sa srpskom manjinom.\nEvrointegracije, Evropska unija, Jadranka JoksimovićBeograd\nMoguće otvaranja poglavlja u junu


Kako građani Srbije vide policiju, bezbednost i korupciju? | SecuritySEE.com\nNaslovna Sektori Institucije Kako građani Srbije vide policiju, bezbednost i korupciju?\nRegionalna mreža organizacija civilnog društva POINTPULS i Beogradski centar za bezbednosnu politiku (BCBP) predstavili su rezultate četvrtog kruga istraživanja javnog mnjenja pod nazivom „Stavovi građana o policiji“ u utorak, 6. novembra 2018. u Medija centru.\nStavovi građana o policiji u Srbiji u isto vreme bili su predstavljeni i upoređivani sa stavovima u Albaniji, Bosni i Hercegovini, Crnoj Gori, Makedoniji i Kosovu. Istovremeno predstavljanje stavova građana o policiji organizovano je u glavnim gradovima širom Zapadnog Balkana.\nNa skupu su bili ponuđeni odgovori na sledeća pitanja:\nKako se boriti protiv korupcije u policiji?\nPanelisti su bili istraživač BCBP Bojan Elek i istraživač BCBP Saša Đorđević, a prezentacija je održana na srpskom jeziku, dok je simultani prevod na engleski jezik bio obezbeđen.\nRezultati istraživanja bili su istovremeno predstavljeni u Tirani, Sarajevu, Skoplju, Podgorici i Prištini u organizaciji članica POINTPULS mreže: Analytica, Centar za sigurnosne studije, Institut Alternativa, Institut za demokratiju i medijaciju i Kosovski centar za bezbednosne studije.\nStavovi građana Srbije o policiji\nPoverenje u policiju raste uporedo sa percepcijom korupcije i utiskom da je rad policije politizovan, glavni je zaključak četvrtog po redu istraživanja javnog mnjenja „Stavovi građana o policiji“ koje Beogradski centar za bezbednosnu politiku (BCBP) sprovodi kao član regionalne mreže POINTPULS.\nIako javnost percipira da postoje visoka politizacija i korupcija u policiji, očigledno je da to ne utiče na poverenje u policiju, iz čega se može zaključiti da su građani navikli da je korupcija svuda prisutna ili da ne uočavaju da poverenje ne bi trebalo da se povezuje sa korupcijom i uticajem politike na operativan rad policije.\nU Srbiji vlada slika o postojanju duboke korumpiranosti. Za samo tri od dvanaest ponuđenih institucija percepcija korupcije je ispod 50 odsto, dok su zdravstvo, policija, sudstvo i mediji na vrhu lestvice kada je reč o percepciji korupcije.\nU takvom okruženju korupcija, koja predstavlja lošu pojavu, postaje normalna pojava, pri čemu vlada pravilo „sistem me je naterao na korupciju”, objašnjeno je na konferenciji. Posledica takvog stava jeste nepostojanje odgovornosti za koruptivno ponašanje, što kod više od dve trećine građana utiče na osećanje bezbednosti. Zbog toga i ne treba da čudi što se građani prevashodno oslanjaju na sebe, a ne na državne institucije kada je reč o bezbednosti. Tek jedan od četiri građana može da se uzda u to da će ga policija zaštititi.\nIzveštaj koji je predstavljen na Konferenciji, objavljen je u okviru projekta „Puls integriteta i poverenja u policiju na Zapadnom Balkanu: POINTPULS”, koji treba da doprinese povećanju poverenja u policiju. Projekat je podržala Evropska unija svojim programom „Podsticanje civilnog društva” u okviru „Instrumenta za pretpristupnu pomoć (IPA)”. Sadržaj ovog izveštaja isključivo je stav Beogradskog centra za bezbednosnu politiku i nisu nužno i stavovi Evropske unije, zaključeno je na kraju.\nPrethodni članakUsvojen Zakon o zaštiti podataka o ličnosti bez predloženih korekcija\nSledeći članakPrednosti i mane virtuelnih valuta


Priština uvodi kalorimetre u sistem daljinskog grejanja\nSlika: Generalni direktori MFK Petrit Selimi (levo) i Termokosa Arsim Fetahu (desno) potpisuju memorandum (Termokos)\nProjekat vredan deset miliona dolara omogućiće da više od 12.000 korisnika daljinskog grejanja u Prištini plaća račune po utrošku umesto po veličini grejne površine.\nMilenijumska fondacija Kosova (MFK) i Termokos, koji upravlja toplanama u Prištini, potpisali su memorandum o razumevanju za instalaciju merača utroška toplote vrednih ukupno 10 miliona dolara. Ova organizacija, koja radi uz podršku federalne agencije Sjedinjenih Država Millennium Challenge Corp. – MCC, finansira projekat Prishtina HeatSave.\nCilj je uspostavljanje savremenog sistema naplate u Termokosu tako da se računi korisnicima obračunavaju u skladu sa potrošenom energijom, a ne više po veličini grejne površine. Projekat će pokriti više od 12.000 korisnika i preko 60.000 radijatora. Istraživanja i anketiranje su počeli ove godine.\nPrelazak na neelektrične, čistije izvore\nSredstva za kalorimetre su osigurana u okviru RELP-a (Reliable Energy Landscape Project), a on je deo Threshold Programa. Reč je o jačanju energetske efikasnosti u domaćinstvima i prebacivanju na neelektrične i čistije izvore grejanja. Uključuje probne modele za podsticaje te radove na izolaciji objekata.\nKalorimetri se uvode u nameri da se potrošnja grejanja smanji 30 odsto\nDosadašnje iskustvo iz primene u drugim gradovima trebalo bi da pomogne Termokosu i domaćinstvima da smanje potrošnju toplotne energije do 30 procenata i omoguće širenje mreže daljinskog grejanja u Prištini, navodi se u saopštenju.\nGeneralni direktor komunalne kompanije Arsim Fetahu rekao je da će građani dobiti pravičan obračun troškova.\nProjekat za kvalitet vazduha\nIzmeđu ostalog, MFK je prošlog meseca potpisao memorandum s Ministarstvom ekonomije i životne sredine Kosova* o projektu Dig Data: Air Quality Challenge.\nČetiri finaliste: Internews Kosova, Rea, Bonevet and Llogarite, počinju s implementacijom svojih inovativnih projekata s naglaskom na uzroke zagađenosti vazduha te posledice, rizike i prevenciju. MCC podržava borbu protiv siromaštva na globalnom nivou tako što odobrava bespovratna sredstva, iz kojih se finansiraju i napori za jačanje rasta privrede i kapaciteta institucija.\nTagovi: daljinska energetika, daljinsko grejanje, energetska efikasnost, kvalitet vazduha, zagađenost vazduha\nPočetna » Vesti » Energetska efikasnost » Priština uvodi kalorimetre u sistem daljinskog grejanja\n04 August 2021 - Francuska institucija za razvoj Proparco odobrila je ProCredit banci kreditnu liniju od 50 miliona evra za finansiranje malih i srednjih preduzeća i zelene projekte u Srbiji


Dva puta je Lebron Džejms u završnici probao da režira preokret Istoka, dva puta je njegove šuteve blokirao Kobi Brajant. Sasvim dovoljno da se Džordan, gde god se nalazio tokom ovog meča, smeška. Jer, upravo je "leteći bik" i izabrao Brajanta kao boljeg od Lebrona, naglašavajući da je to jer Kobi ima pet šampionskih prstenova (jedan manje od Džordana), a Džejms je tek letos osvojio svoj prvi.\nNo, na parketu nije baš sve bilo u znaku pomenutih rivala. Ponajviše zbog ostalih momaka sa Zapada, koji su sve vreme vodili, a onda izdržali nalet suparnika u finišu. Plejmejker Klipersa Kris Pol je sa 20 poena i 15 asistencija zasluženo dobio nagradu za najkorisnijeg igrača utakmice, Kevin Durant iz Oklahome je pobedi doprineo sa 30 poena, a Blejk Grifin sa 19.\nU poraženom timu, Karmelo Entoni sa 26 i Dvejn Vejd sa 21 poenom bili su efikasniji od ostalih, uključujući i od Lebrona, koji je meč završio sa skromnom realizacijom (šut 7/18) i 19 ubačenih poena, mahom zbog dobre Kobijeve odbrane.\n"Poznat sam po svoj odbrani. Umem da čuvam ljude na parketu. Zapravo, prilično pametno igram u defanzivi", rekao je zadovoljni Brajant posle utakmice u kojoj je ubacio devet poena i imao osam uspešnih proigravanja saigrača.\nA njegovi saigrači su se baš zabavljali na parketu. Naročito Kris Pol i Toni Parker. I to toliko su se zabavljali, da Kris Boš iz Majamija sigurno nikada neće zaboraviti ovaj Ol star vikend.\nI Jusein Bolt je bio u šoku šta su na Ol staru rivali radili Krisu Bošu\nKošarkaš koji je 2003. bio četvrti pik na Draftu, iza Lebrona, Miličića i Entonija, doživeo je pravu blamažu u hjustonskom Tojota centru jer su mu i Pol i Parker - loptu probacili kroz noge.\n"Dobro... morali smo tako. Kada vas Boš čuva, nemate gde da prođete nego tako", u šaljivom tonu je rekao MVP Ol star meča Kris Pol.


Mart 16, 2019 14:38\nAleksandar Vučić je u izjavi novinarima u Rogljevu, gde je boravio tokom obilaska Borskog okruga u okviru kampanje "Budućnost Srbije", na pitanje da prokomentariše najnovije izjave iz Prištine da je izvršilac tog ubistva Milan Radoičić, a nalogodavac on lično, rekao da u Prištini postoji nervoza.\n"Moj odgovor Đilasu, Jeremiću, Radi Trajković, Hašimu Tačiju, Ramušu Haradinaju i Kadriju Veseljiju i drugima je da ne može da se sakrije i da može da bude kasnije nego što očekujemo, ali da naša istraga, veoma sporo, ali napreduje. Neki su upoznati sa našom istragom i zato je panika sve veća. Očigledno da im neko dojavljuje naš napredak", rekao je Vučić.\nPreneo je da postoje određene sumnje, da se traže određene potvrde i da ne može da kaže kada će biti izneti rezultati, jer bi to onda značilo da već sve ima u rukama i da bira trenutak kada da to saopšti. "Imamo mnoga saznanja, nažalost dobijenih na čudan način, posrednim putem", dodao je Vučić, napomenuvši da u Prištini nikome ništa ne veruje, ali da je tamošnji tužilac pokazao neku vrstu profesionalnosti u odnosu na one koji su nekim tvrdnjama mislili da ga uplaše.\nVučić kaže da je ćutao do sada i pustio nervozne ljude da se istrčavaju. "Samo neka nastave. Znaju oni ko nije počinio, ako ne znaju do kraja ko je učestvovao u tome. Već ranije sam slušao takve priče i ne mogu da kažem koliko mi je to bilo užasno šta se dogodilo, posebno imajući u vidu da sam bio bliži sa Oliverom nego oni koji ga danas brane, a to mogu da potvrde neki od članova njegove porodice", istakao je Vučić.\nUkazuje da u svemu tome postoji širi plan: "Pogledajte, to su iste optužbe koje sam morao da slušam i od pojedinih političara u Srbiji, kada su u jednom danu krenuli da pričaju, kako to tvrde indirektno, da ne bi mogli da podnese tužba, ali jasno kažu narodu da iza toga stoji Vučić."\n"Sram vas bilo, lažovi jadni", poručio im je Vučić i dodao da bi svakog ubicu smestio iza rešetaka da nikada ne izađe, ali da neki polaze od sebe jer znaju za šta su sposobni.\n"Ubistvo – pokušaj rušenja nezavisne Srbije"\n"Mislim da je to bio početak pokušaja rušenja nezavisne Srbije, to jezivo ubistvo, jer je trebalo posle toga da izgubimo izbore u Beogradu koji su održani 40 dana kasnije. Da smo izgubili to bi značilo naš kraj, da Kosovo dobije punu nezavisnost u sadašnjim granicama, jer je Vučić pokazao da je suviše tvrd. Oni me doživljavaju kao najvećeg neprijatelja nezavisnosti Kosova, a ja njih kao ljude sa kojima sa primoran da razgovaram", dodao je predsednik.\nNa pitanje novinara da li je ubistvo Ivanovića politički motivisano u smislu propagande protiv predsednika Srbije, Vučić je rekao da nije siguran da je reč o tome da je neko to uradio samo zbog propagande. "Postoje tu dva moguća razloga, ali neću još da govorim dok naši nadležni organi ne budu imali sigurne dokaze, a ne samo ono što mi smatramo da se dogodilo. Tako da sam ja strpljiv i trpeljiv, kada izađem i kažem da znam da neko lice nije u nečemu učestvovalo onda vam to sa sigurnošću tvrdim da neko lice u nečemu nije učestvovalo, a ne zato što mi se sviđa ili ne sviđa", naglasio je Vučić.\nDodao je da je i sam mislio u nekom trenutku – "pa moguće je da je to tako."\n"Kada izađem sa tim stavom onda znajte da je to tako, a sve drugo mi pokazuje nečiju ogromnu nervozu, histeriju i probleme sa kojima se oni suočavaju. Izgleda da je naša istraga na dobrom tragu i na dobrom putu", istakao je Vučić.\nUkazao je da je na početku bilo teško da trpi i sluša optužbe na svoj račun, dodajući da su one bile na naslovnim stranama novina i televizija u celom regionu. "Ali, to je cena slobodarske Srbije. Neki žele da Srbija bude toliko mala, slaba i unižena, jedino bi je takvu voleli. Ne dozvoljavam da Srbija bude ni mala, ni slaba, da je neko unižava. Nikada to neću dozvoliti. Razumem njihovu mržnju protiv mene, ali to njih razara i razjeda", napomenuo je Vučić.\n“Ako Kfor ne bude štitio Srbe, ima ko će”\nPredsednik Vučić je izjavio da ako Kfor ne bude radio svoj posao na KiM, odnosno štitio Srbe, da ima ko će to da radi umesto njih i poručio Srbima da ne treba da brinu da li će doći do nekog novog pogroma.\n"Mi imamo pristojnu saradnju sa Kforom, ali posle poslednjih akcija Prištine i hapšenja Marka Đurića i upada na Gazivode, to poverenje je manje. Ali mi održavamo komunikaciju i moramo ponovo da uspostavljamo i gradimo dobre i bolje odnose sa Kforom. Verujemo da su oni tu da bi zaštitili i sačuvali srpsku zajednicu", naglasio je Vučić.\nNa pitanje ko će biti odgovoran ako sve izgubimo na KiM, Vučić je kratko odgovorio: "To pitajte one koji se busaju u prsa i junče, a ne znaju ni na karti da pokažu gde je KiM".\n“Samo kritikuju, čekaju da drugi rade”\nAnaliza Dveri o Srbima na Kosovu i Metohiji ponovo je pokazala licemerje našeg društva, izjavio je Vučić i poručio da ljudi dobro razumeju i vide ko se bori i ko radi, a ko samo kritikuje.\nNa pitanje kako komenatriše dokument Dveri, u kojem se zalažu za "plansko i kvalitetno" preseljenje Srba sa KiM u centralnu Srbiju pod uslovom da za to dobiju novac, Vučić kaže da je analizu pažljivo pročitao.\n"Analiza je u svojoj dijagnozi i oceni 80-90 odsto tačna, u merama koje treba preduzeti u znatno manjem procentu. Ako me pitate za politički zaključak, jasno je da oni dobro razumeju poziciju u kojoj se nalazimo ja i Srbija i da čekaju da neko uradi posao koji bi oni uradili na mnogo manje kavlitetan i dobar način, da to kritkuju, a da to posle ostane i opstane. To govori o licemerju našeg društva", rekao je Vučić.\nUz opasku da ga ne zanima ta politička stranka i da je veoma loša za srpski narod u celini, Vučić kaže da je uveren da ljudi sve razumeju. "I da vide ko se bori i ko radi", dodao je predsednik.\nIstiče i da bi njemu možda bilo lepše da danas bude sa svojom decom, prošeta, nego da radi. "Ali, moj posao je to, srećan sam što sam ovo video, jer u Rogljevu nikad nisam bio i sad znam šta ćemo da uradimo za ove ljude ovde. Ili oni koji ne rade ništa i umeju samo da viču, vređaju i zaustavljaju napredak Srbije", poručio je Vučić. To je, dodao je, samo jedan beočug u lancu laži i licemerja sa kojima se na dnevnom nivou suočava.\n"Napadač sa Novog Zelanda nema veze sa Srbijom"\nUbistvo u dve džamije na Novom Zelandu počinio je čovek koji nema nikakve veze sa Srbijom, izjavio je Vučić.\nNa pitanje novinara da prokomentariše navode pojedinih medija u regionu koji su preneli da su Srbi inspiratori tog zločina, Vučić kaže: "Ubistvo je počinio čovek koji nikakve veze sa ovim regionom nema, sa Srbijom nema... Australijanac. Oni ne govore da je to uradio Australijanac, nego govore da je motivisan srpskim zločinima. Car Lazar i Miloš Obilić su branili i štitili Evropu, to su junaci koji su branili hrišćansku Evropu i nikakve zločine nisu počinili."\nNapadač iz Krajstčerča na oružju je imao, između ostalih, ispisana imena Miloša Obilića, Stefana Lazara, Baje Pivljanina, dok se u pesmi koja se, navodno, čuje na snimku koji je uradio pred napad pominje Radovan Karadžić. "Sad zbog nečijeg muzičkog ukusa treba da bude Srbija optužena kao što su to mediji u regionu uradili, čak i deo naših medija. To pokazuje kakav je njihov odnos prema nama", ukazao je Vučić.\nPoručio im je da nikada Srbija neće biti ni dovoljno mala, ni dovoljno slaba, ni dovoljno unižena da bi oni bili zadovoljni. "Srbija koju gradimo je Srbija snage, Srbija koja će da vas poštuje, ali Srbija koju nećete moći da gazite kao što ste je gazili pre 10 i pre 15 i pre 20 godina. Nikada više. To vreme je davno prošlo", naglasio je Vučić.\nPonovo je izrazio najiskrenije saučešće vladi i narodu Novog Zelanda i muslimanima ne samo na Novom Zelandu nego muslimanima širom sveta. "To je jeziv čin jednog ludaka, psihopate, toliko jeziv da ne znate šta biste sve na to rekli", zaključio je Vučić.\nĐukanović: Kosovo i ekonomija glavne teme premijerke i nemačke kancelarke 3


Tamburica Fest na prijemu u Turskoj ambasadi | Tamburica Fest\nTamburica Fest na prijemu u Turskoj ambasadi\nObaveštavamo vas da će ovogodišnji, 14. po redu „Tamburica fest 2021“, koji će biti održan od 19. do 21. avgusta u centru Novog Sada i na Petrovaradinskoj tvrđavi, pored takmičarskih orkestara iz šest zemalja i učešća zvezda estrade iz Srbije i regiona, obeležti i nastup najreprezentativnijeg simfonijskog orkestra iz Turske.\nTo su na prijemu u ambasadi Turske u Beogradu, potvrdili njegova ekselencija Hami Aksoj, ambarasador te zemlje u Srbiji i dr Jovan Pejčić, direktor, Danilo Ninković, muzički urednik i Jelena Pejčić, pi ar „Tamburica festa“, najbljeg festivala etno muzike u Evropi i najbolje turističke manifestacije u Srbiji.\nTakođe, oni su i zvanično saopštili da je Turska ove godine ponela epitet „zemlja prijatelj festivala“.\n– Počastvovani smo što će ovogodišnji festival, koji već 14 godina objedinjuje sve vidove umetničkog izraza, zvanično otvoriti njegova ekselencija Hami Aksoj, u petak, 20. avgusta, na Velikoj bini pod zidinama Petrovaradinske tvrđave.\nTakođe, počastvovani smo činjenicom što će našu manifestaciju uveličati nastup najreprezentativnijeg simfonijskog orkestra iz Turske, koji će na celovečernjem koncertu pratiti solistu na turskoj tamburici.\nDogovoreno je da saradnja bude dvosmerna i za očekivati je da Veliki tamburaški orkestar Svetske tamburaške asocijacije uskoro gostuje na nekom od muzičkih festivala u Turskoj- kaže Pejčić, direktor „Tamburica festa“, koji je tom prilikom ambasadoru Hami Aksoju, na poklon uručio tamburicu – prim, ručne izrade.


10.07.2018 | Info\nMinistar prosvete Mladen Šarčević upozorio je da se u školama spuštaju kriterijumi, što je otkrio novi sistem upisa u srednje škole.\nOn najavljuje mere kojima će se takvo stanje menjati.\nMinistar kaže da će se država i dodatno baviti pomenutim obaranjem kriterijuma u školama.\nŠarčević smenio direktorku škole zbog nezakonitog postupanja\n"Reformom do ušteda, novi Zakon o dualnom obrazovanju"\nŠarčević: Biće ispitani tokovi novca u visokim školama\nDisciplinski postupak protiv profesorke zbog ekskurzije?\nBrnabić: Potrebna veća povezanost između nauke i privrede\nMinistar najavio: Kazna i za "neposlušne" roditelje\nU prvom krugu popunjena sva mesta u Tehničkoj i Ekonomsko trgovinskoj školi


"VAŽNA VAKCINACIJA" Janković: Dva virusa mogu da obore zdravstveni sistem | Ekspres.net\n"VAŽNA VAKCINACIJA" Janković: Dva virusa mogu da obore zdravstveni sistem\nVakcinacija protiv sezonskog gripa posebno je važna ove sezone kada imamo pandemiju drugog smrtonosnog virusa - virusa korona (SARS-CoV2), jer bi oni zajedno mogli da "obore" zdravstveni sistem, kaže imunoolog Srđa Janković.\n"Sada kada imamo pandemiju i drugog smrtonosnog virusa, još je važnije da se sprovede što bolje prevencija protiv gripa, da se što veći broj ljudi vakciniše, posebno iz rizičnih grupa, da ne bismo imali kumulativni efekat dva smtonosna virusa", naveo je on.\n"Kada imamo dve epidemije koje su aktivne, jedna će otežati borbu sa drugom, crpeće nam resurse i zbog toga je jako važno da se vakcinacije sprovedu", naglasio je on.\n"Porast broja obolelih se već registruje i svi zajedno i solidarnmo treba da sprovedemo mere koje su na snazi. Po potrebi će one biti i pooštrene. Mere koje su danas donete su korekcije postojećih, suština ostaje ista - distanca, maske, higijena i dezinfekcija", naveo je Janković.\nOn je naglasio da je u školama sporadično zaražavanje među decom i da nije došlo do prenošenja virusa u "značajnoj meri", te da nije neophodno da škole u potpunost obustave rad.\n"Mere se u školama sprovode i to dobro funkcioniše. Ukoliko se u odeljenju pojavi više od jednog zaraženog učenika, to odeljenje prelazi na nastavu na daljinu. Virusa u školama ima i treba voditi računa o tome, ali još uvek opasnost po zdravlje učenika i po pogoršanje epidemiološke situacije nije takva da bismo razmisljali o tome da bi nastava bila potpuna na daljinu", naglasio je on.\nPodseća da je snazi zabrana okupljanja u zatvorenim prostorima, gde na jednom mestu ne može da bude više od 30 ljudi, .\n"Ako se situacija bude pogoršavala možda će i 30 biti veliki broj, možda ćemo morati da smanjimo taj broj. Kada bi se sve mere koje su na snazi sprovedile mogli bi da suzbijemo rast broja obolelih, da krivu zaravnimo i sačuvamo ljudske živote i zdravstveni sistem", naveo je Janković.\nPovezane vesti - JANKOVIĆ: Uskoro obavezne maske i na otvorenom pri kontaktu\n"Svi koji se nalaze u masovnijem društvu, a ne poštuju preventivne mere dovode do velikog rizika prenošenja virusa i do fenomena tzv. superprenosioca kada jedno osoba simultano zarazi veliki broj ljudi", naglasio je Janković.\nMaske su obavezne u javnom prevozu i ta mera se poštuje, naveo je on i dodao da javni prevoz nije postao glavni faktor rizika za prenošenje virusa.\nMera epidemiološkog nadzora za građane Srbije koji se vraćaju iz inostranstva funkvcioniše dobro, kaže Janković.\nUpitan da li će biti dodatnog pooštravanja mera za ulazak u Srbiju on je rekao da će to zavisiti od situacije.\ngrip vakcinacija vakcina koronavirus srđa jankovic


Dan online - Sport: Samo pobjeda produžava nadu - 2019-06-12\nSport RUKOMETAŠI SRBIJE VEČERAS (20.00) U LEUVENU GOSTUJU BELGIJI U PETOM KOLU KVALIFIKACIJA ZA EP Samo pobjeda produžava nadu\nUkoliko želi da se plasira na Evropsko prvenstvo makar kao jedna od najbolje četiri trećeplasirane selekcije, muška rukometna reprezentacija Srbije mora da dobije poslednja dva duela u kvalifikacijama protiv Belgije večeras u Leuvenu i Švajcarske, četiri dana kasnije u Novom Sadu. Izabranicima Nenada Peruničića će biti potrebna i pomoć Hrvatske koja se već plasirala na EP i koja nema imperativ pobjede večeras protiv Švajcarske u Cugu, ali prvo se mora uspješno arhivirati gostovanje u Leuvenu. Na početku kvalifikacija u Zrenjaninu Belgija je na debiju Peruničića na selektorskoj klupi iznenadila Srbiju i izvukla bod (27:27), ali kapiten Nemanja Ilić smatra da je ekipa sada mnogo uigranija.\n- Biće drugačija utakmica sa Belgijancima nego što je to bila u Zrenjaninu. Bolje se poznajemo, uigraniji smo, idemo da pobijedimo - rekao je Ilić.\nU prethodne četiri utakmice Srbija je dvaput remizirala i pretpjela dva poraza, pe će u Leuvenu večeras od 20 časova juriti prvu pobjedu u grupi dva.


Provera pranja novca u Vatikanu :: Svet\nSvet / Provera pranja novca u Vatikanu\nProvera pranja novca u Vatikanu\nIzvor: Foto: Beta, AP / Gregorio Borgia\nSledeće dve nedelje tim Monival (Moneyval) proveravaće da li su finansije Vatikana usklađene sa međunarodnim normama.\nMonival je odbor Saveta Evrope koji se bavi procenom usklađivanja finansija sa merama protiv pranja novca i finansiranja terorizma.\nVatikan je u procesu evaluacije od 2009. godine kada je potpisao Monetarnu konvenciju kako bi pokušao da se oslobodi imidža finansijski sumnjivog ofšor poreskog utočišta.\nVatikan je pre posete saopštio da je ona dogovorena 2019. godine, pre nastanka problema, kao deo redovnog procesa ocenjivanja kojem su izloženi svi članovi Monivala.\nGlavna kritika poslednjih godina bila je upućena vatikanskom krivičnom sudu, koji prema proceni nije procesuirao mnoge slučajeve, uprkos tome što je od finansijskog nadzora Vatikana dobio desetine izveštaja o sumnjivim transakcijama.\nVatikanski tužioci su prošle godine otvorili istragu korupcije zbog ulaganja Svete stolice u nekretnine u Londonu, ali do danas niko nije optužen.\nDržavni sekretarijat Vatikana uložio je više od 350 miliona evra donacija vernika u kupovinu nekretnina. Desetine miliona dolara isplaćene su italijanskim privrednicima koji su u tom poslu bili posrednici.\nProšle nedelje je papa Franja otpustio kardinala Anđela Bečua koji je pomogao u tom dogovoru, a koji je u sekretarijatu Vatikana bio bio od 2011. do 2018. godine. Papa je naveo da je Beču 100.000 evra vatikanskog novca uložio u humanitarnu organizaciju svog brata. Bečiu i njegova porodica su negirali optužbe.\nvatikan Pranje novca provera papa franja\nKRIK: Agencija proverava imovinu sudije Savića koji gradi apartmane na Kopaoniku\nPreminuo batler pape Benedikta XVI koji je iznosio poverljiva dokumenta\nVatikan ispituje kako je sa papinog Instagrama lajkovana slika obnažene Brazilke\nJutarnji list piše o mogućnosti da se papa sprema za Beograd da bi Stepinac bio proglašen svetim\nKosovski premijer Hoti otputovao u zvaničnu posetu Vatikanu i Italiji


Tanjug 7. marta 2021. 08:08\nSEUL – Južna Koreja i SAD će izvesti vojne vežbe sledeće nedelje, ali će broj vojnika koji učestvuju biti znatno manji zbog pandemije korona virusa, saopštio je danas zvanični Seul.\nSavezničke države će sutra početi devetodnevnu „kompjuterski simuliranu vežbu“, kaže se u saopštenju koje je preneo Rojters.\nJužna Koreja i SAD su rešile da idu napred sa vežbama, nakon što su „uzele u obzir situaciju sa korona virusom, održavanje borbene gotovosti, denuklearizaciju Korejskog poluostrva i uspostavljanje mira“, napominju zvaničnici Južne Koreje.\nVežbe neće uključivati manevre na otvorenom, koje su bile uobičajne prethodnih godinama, a ionako ograničen broj trupa će se smanjiti dodatno zbog pandemije korona virusa, prenosi agencija Jonhap.\nZajedničku vežbu pažljivo prati Severna Koreja i naziva je „zveckanjem oružja“.\nZvančni Pjongjang je ponekad odgovarao na ove vežbe pokazujući svoju vojnu moć, ali ovog puta verovatno to neće biti slučaj, rekao je Čad O’Kerol, izvršni direktor Korejske grupe za procenu rizika, koja nadgleda Severnu Koreju.\n„Čini mi se da imaju više razloga da se bave unutrašnjom politikom, da bi rizikovali eskalaciju sukoba“, poručio je O’Kerol na Tviteru.


EU komisija: Ukida se blokada pristupa Srbije? | SC Radar\nEvropska komisija spremna je da na jesen predloži da je ubuduće za odlučivanje o merilima u pristupnim pregovorima sa kandidatima za članstvo u EU dovoljna kvalifikovana većina a ne jednoglasna odluka svih članica.\n“Evropska komisija spremna je na jesen da predloži da u budućnosti za odlučivanje o merilima u pristupnim pregovorima sa državama kandidatima za članstvo u EU ne treba više jednoglasna odluka svih država članica, nego kvalifikovana većina, što znači da bi oni koji blokiraju mogli biti preglasani”, navodi hrvatski dnevnik “Večernji list”.\nZato je, smatra se, potrebno reformisanje sistema glasanja u Savetu EU tako da se odredi niz tema u spoljnoj i bezbednosnoj politici EU za koje više neće biti potrebna jednoglasna odluka država članica, nego kvalifikovana većina.\nAli, nije bilo poznato, piše dalje “Večernjak”, da se razmišlja i o tome da ta reforma načina glasanja obuhvati i politiku proširenja.\nUltimativni veto, na odluku o ulasku u članstvo, ipak bi ostao, navodi “Večernji”.\n“Uvek ću biti sklon tome da za konačnu odluku o pristupanju neke države u punopravno članstvo u EU treba jednoglasna odluka postojećih država članica. Ali za mnoge manje korake na tom putu, tokom pristupnih pregovora, možemo predložiti da više ne bude potrebna jednoglasna, već odluka kvalifikovane većine u Savetu EU. To je još uvek predmet rasprave, ali to je naš cilj”, rekao je Han za zagrebački dnevnik, koji je, inače, u EK zadužen za portfelj pregovora o proširenju i odnosa sa susedima EU.\nPisanje “Večernjeka” komentarisao je šef srpske diplomatije Ivica Dačić, koji kaže da bi to bila sjajna vest za Srbiju, ali…\n“Ako je to tako, ja bih voleo da on bude usvojen. Međutim, taj predlog zadire u njihov proces odlučivanja”, rekao je Dačić za beogradski “Blic”.\n“Ovo je zaista pravi trenutak da se to uradi i taj predlog je veoma povoljan za nas, ali sumnjam da će biti političke volje da se on usvoji. Nema potrebe da se menjaju osnivački akti, jer se u njima pominje samo jednoglasno odlučivanje prilikom otvaranjha i zatvaranja pregovaračkog procesa. Ipak, mislim da će biti veoma teško usvojiti taj predlog, jer sa njim moraju da se slože sve države članice”, rekao je Međak.\nKOLINDIN ŠOU: Putinu dres, Makronu poljupci, pa…


Dan online - Ekonomija: Dobit 2,9 miliona - 2019-11-13\nEkonomija SLABIJI TREĆI KVARTAL JUGOPETROLA\nUpravna zgrada „Jugopetrola“ Dobit 2,9 miliona\nNaftna kompanija „Jugopetrol“ završila je treći ovogodišnji kvartal sa neto dobiti od 2,93 miliona eura, 56,7 odsto manjom u odnosu na isti period prošle godine. Poslovni prihodi preduzeća su pali 2,3 odsto na 123,9 miliona eura, dok su rashodi porasli 0,4 odsto na 120,16 miliona eura, prenosi Mina biznis.\nTroškovi zarada, naknada i ostali lični rashodi iznosili su 2,1 milion eura, amortizacije i rezervisanja 2,19 miliona eura, a materijala 476,72 hiljade eura. Ostali poslovni rashodi iznosili su 6,86 miliona eura.\nUkupna aktiva „Jugopetrola“, preduzeća koje se bavi trgovinom naftom i naftnim derivatima, na kraju septembra iznosila je 111,82 miliona eura i bila je 4,7 odsto veća u odnosu na uporedni period.\nNeraspoređena dobit kompanije iznosi 13,81 milion eura, dugoročna rezervisanja i obaveze 1,23 miliona eura, a kratkoročna 20,42 miliona eura.\nVećinski vlasnik Jugopetrola je od kraja 2002. godine „Helenik petroleum internešnal“, koji posjeduje 54,35 odsto akcija kompanije.\nMilion eura za reviziju i nadzor\nOdobrene tri milijarde kredita\nSmanjen profit za četvrtinu\nPovećan kapital banaka\nTermoelektrana godišnje u minusu 50 miliona eura\nNepotrebni drugi koncesionari u Luci Bar\nSvaki deseti potrošač se žali\nSkoro svi na internetu\nKabl puštaju u petak


ALIJANSA BEZ KOMENTARA NA ŠIPTARSKU VOJSKU: NATO podržava KBS u sadašnjem mandatu, RAZMISLIĆE UKOLIKO BUDE DRUGAČIJE?! - Informer\nNATO podržava Kosovske bezbednosne snage u njihovom sadašnjem mandatu, a ako bi se taj mandat promenio, Severnoatlantski savet moraće da preispita nivo angažovanja NATO-a na Kosovu, izjavio je danas neimenovani zvaničnik NATO za Rojters.\n- NATO podržava Kosovske bezbednosne snage u njihovom aktuelnom mandatu. Ako bi taj mandat bio promenjen, Severnoatlantski savet će morati da preispita nivo angažmana NATO na Kosovu. Mi ne možemo da predvidimo odluke Severnoatlantskog saveta - naveo je zvaničnik NATO/a.\nKosovska skupština je ranije danas u prvom čitanju usvojila sva tri vladina predloga zakona o transformaciji Kosovskih snaga bezbednosti u Kosovske bezbednosne snage, odnosno vojsku.\nNATO Kosovo i Metohija Vojska Kosova Šiptarija KBS


Sirija | Serb.rs\nSerb.rs > Sirija\nRusija: Masovna grobnica u Alepu, kraj mitova sa Zapada\nAlepo Sirija (foto:Europa Press) Masovna grobnica u kojoj su pronađena tela ljudi koji su prošli “brutalna mučenja“ pronađena je u Alepu, saopštilo je rusko Ministarstvo inostranih poslova. Kako navode, masovna grobnica je pronađena...\tPročitaj još →\nŠta nas čuva od svetskog rata\nIako su sukobi Istoka i Zapada u Ukrajini i Siriji doneli duh novog sudara civilizacija, ulozi su preveliki, pa će Kremlju i Beloj kući biti draži rat preko posrednika nego...\tPročitaj još →\nU ratu u Siriji poginulo više od 300.000 ljudi\nDa li je moguće primirje? (foto:debata.pravda.sk) U ratu u Siriji od marta 2011. poginulo je više od 300.000 ljudi, saopštila je danas sirijska opoziciona Opservatorija za ljudska prava. Skoro 9.000 ljudi stradalo je u Siriji za mesec dana,...\tPročitaj još →\nSirija:Eksplozije, 38 mrtvih, meta i ruska baza\nEksplozija u Siriji uhvaćena okom kamere (foto:www.ibtimes.co.uk) Nekoliko snažnih eksplozija odjeknulo je u delovima pod kontrolom sirijske vlasti, u gradovima Tartus i Homs i u selu kod Damaska, javljaju sirijski mediji. Ciljevi ovih napada...\tPročitaj još →\nAmerički državni sekretar Džon Keri i šef ruske diplomatije Sergej Lavrov u Ženevi (foto:www.rferl.org) Uprkos izvesnom napretku u pregovorima o rešavanju krize u Siriji, SAD i Rusija ponovo nisu uspele da postignu sveobuhvatni sporazum...\tPročitaj još →\nČinjenice o Siriji koje do sada niste znali\nSirija (foto ilustracija :foto-www.politickimeridijan.com) Sirija, top-tema svetskih medija, malo koga je ovih dana ostavila nezainteresovanim. Šta se u toj, po mnogima predivnoj zemlji događa, javnost može samo da naslućuje ili konstruiše...\tPročitaj još →\nRuski bombarderi poleću iz Irana za akcije u Siriji\nTupolev Tu-22M3 bombarder (foto:en.wikipedia.org) Bombarderi tipa Su – 34 i Tu – 22M3 jutros poleteli ka ciljevima Islamske države i Nusra fronta militanata u Alepu Rusko Ministarstvo odbrane saopštilo je danas da su ratni avioni...\tPročitaj još →


Ministar Vulin: U „Jumko“ verovao samo Aleksandar Vučić | Ministarstvo odbrane Republike Srbije\nMinistar Vulin: U „Jumko“ verovao samo Aleksandar Vučić\nMinistar odbrane Aleksandar Vulin posetio je danas Holding kompaniju „Jumko“ u Vranju povodom jubileja 58 godina rada te kompanije.\nMinistar Vulin obišao je i proizvodne pogone „Jumko balistika“, kao i radne jedinice „Finalna proizvodnja“, „Dorada“ i „Tkačnica“.\nOn je istakao da su 2012. godine svi digli ruke od „Jumka“ i da je to bio napušteni objekat bez struje, da radnici nisu primali plate, da su štrajkovali i bili očajni.\n- Samo je Aleksandar Vučić tada verovao u „Jumko“ i samo je on verovao da država Srbija ima razloga da uloži u ovo preduzeće i da ne digne ruke, ne samo od „Jumka“ nego ni od juga Srbije. Kao što vidite, pokazalo se koliko je bio u pravu. Danas je ovde oko 1.600 radnika, proizvodi se najmoderniji program, ljudi su zaposleni, imaju nadu i razlog da veruju u bolju budućnost. Ministarstvo odbrane i Vlada Republike Srbije nastaviće da rade sa „Jumkom“ - poručio je ministar Vulin.\nMinistar odbrane naglasio je da je od 1. jula 2017. godine do danas Ministarstvo odbrane naručilo opremu u vrednosti od 1.167.000.000 dinara i to govori o našoj posvećenosti onome što „Jumko“ radi.\n- Govori i koliko smo zadovoljni kvalitetom onoga što „Jumko“ proizvodi. Ono što posebno raduje je da ova kompanija osvaja nove tehnologije, otvara nove proizvodne pogone i stalno omogućava da dobijemo još kvalitetnije uniforme, balistiku, šlemove, sve ono što je Vojsci i Ministarstvu unutrašnjih poslova itekako potrebno. Država će nastaviti da ulaže u „Jumko“, jer samo ono što sami proizvedemo je zaista naše. Za sve ostalo, u nekom trenutku, neko može da kaže ne može, nema. Samo za onu tehnologiju i proizvodnju koju sami osvojite znate da će uvek biti tu za vas u svakom trenutku. „Jumko“ nam to omogućava i zato ćemo nastaviti da razvijamo odbrambenu industriju Srbije i preduzeća kao što je „Jumko“ - zaključio je ministar Vulin.\nGradonačelnik Vranja Slobodan Milenković istakao je da je proizvodni proces u kompaniji „Jumko“ omogućen zahvaljujući državi Srbiji.\n- To je veoma značajno za lokalnu samoupravu. Lepo je videti srećne i zadovoljne radnike koji mogu da planiraju svoju budućnost i videti da je „Jumko“ ponovo motor razvoja lokalne samouprave - rekao je Milenković.\nPrema rečima generalnog direktora kompanije „Jumko“ Branislava Trajkovića, ta kompanija svake godine, uz pomoć predsednika Republike Srbije Aleksandra Vučića, Vlade Srbije i Ministarstva odbrane, ide u pravcu razvoja i prosperiteta i konstantno se unapređuje.\nNakon obilaska pogona, ministar Vulin prisustvovao je svečanoj sednici povodom jubileja kompanije „Jumko“.\nmp4 (172,4 MB)\nmp4 (57,71 MB)\nIzjava direktora Branislava Trajkovića\nmp4 (291,22 MB)\nObilazak Kompanije "Jumko"


Angela odlazi, Hilari dolazi, Britanija ostaje u EU - Izazov\nAngela odlazi, Hilari dolazi, Britanija ostaje u EU\nRadio-televizija Srbije 1. januara 2016. 22:59\nIako je Angela Merkel 2015. godinu završila uz ovacije koje su joj upućene na konferenciji njene vladajuće Hrišćansko-demokratske unije, divljenje njenoj hrabrosti i moralnom liderstvu ustupiće mesto neizvesnosti i nezadovoljstvu, procenjuje britanski dnevnik.\n"Tačka pucanja" bi, kako objašnjava, mogla biti pobuna lokalnih vlada, koje kažu da nisu kadre da izađu na kraj s velikim brojem izbeglica i migranata.\nBritanija će, procenjuje list, glasati ove godine za ostanak u EU, i to ne iz entuzijazma, već zato što će kod britanskih glasača prevladati, kau, urođeni zdrav razum.\nKad je reč o izborima u SAD, list predviđa da će oni biti praćeni naglim preokretima, te da će ostati upamćeni kao prilično neugodni, jer će Klintonovu njen republikanski protivnik Ted Kruz izvrgnuti ruglu zbog "karakternih nedostataka i slabosti pred neprijateljima Amerike".\nUprkos "neprijatno tesnim" rezultatima anketa, Klintonova će pobediti u izbornoj trci i demokrate će se vratiti u Senat, ali će mandat otpočeti u krajnje polarizovanom Vašingtonu, te neće biti "medenog meseca", tvrdi FT.\nPozivajući se na najnoviju rang-listu FIFA-e, predviđa i da će Belgija, kao "najbolji tim na svetu", osvojiti ovogodišnje Evropsko prvenstvo u fudbalu, a prognozira.\n"Fajnenšel tajms" navodi da su se prognoze koje su stručnjaci tog lista izneli pre godinu dana većinom pokazale kao tačne.


Tenis: Janko Mladenović prvi u Srbiji u kategoriji do 10 godina\nJanko Mladenović; FOTO: privatna arhiva\nMladi zaječarski teniser, Janko Mladenović, ostvario je veliki uspeh u takmičarskoj godini koja je za nama, završivši sezonu na prvoj poziciji na rang listi u kategoriji do 10 godina.\nTalentovani Zaječarac odigrao je preko 30 turnira i ostvario zaista fenomenalne rezultate. Janko je osvojio preko 10 takmičenja tokom ove godine, među kojima je najistaknutije „Prvenstvo Vojvodine“, ali i turniri u Nišu, Novom Sadu, Kruševcu, Dimitrovgradu, Sokobanji, Boru i Knjaževcu koji je osvajao više puta.\nPrema rečima Sanje Mladenović, majke mladog tenisera, posle ovolikog broja odigranih turnira ove godine, teško je zapamtiti gde su sve bili i nabrojati pehare koje je njen sin osvojio. Ona naglašava da je tenis kao sport jako skup i da su potencijalni donatori uvek skeptični, te da se uglavnom odučuju da ulože u neki ekipni sport ispred individualnog.\n„Janko obožava da se takmiči i mi kao roditelji pokušavamo da ga odvedemo na svaki turnir na koji poželi da ode. Nažalost, sav teret odlaska na turnire je na nama. Par puta smo dobili novčanu pomoć od opštine za putovanja u Beograd i Novi Sad, ostalo moramo da finansiramo sami“, kaže Jankova majka.\nMladenović svakog dana trenira po 2 do 3 sata i naporno se sprema za turnire koji dolaze. Tokom letnje sezone nema nikakvih problema, međutim, zimski period je težak jer u Zaječaru ne postoji zatvoreni teren, pa je Janko prinuđen da sa svojim roditeljima putuje svakog dana u Bor kako bi trenirao.\n„Tokom zime svakog dana putujemo i to predstavlja dodatni trošak. Bilo bi mnogo lakše kada bi u našem gradu postojali uslovi za trening tokom cele godine, ovako moramo da se snalazimo kako znamo i umemo.“\nZa Janka se interesuju mnogi treneri širom zemlje i voleli bi da sarađuju s njim zbog njegovog velikog talenta, ali kako njegova majka kaže i u ovom slučaju presudni faktor je novac.\n„Naša ideja je da ga pošaljemo sledeće godine na akademiju kako bi dodatno napredovao i radio u mnogo boljim uslovima nego ovde. Iskreno se nadamo da ćemo uspeti u toj nameri i omogućiti mu da svoj talenat razvija na najbolji mogući način“\nSledeće godine Mladenović prelazi u kategoriju takmičenja do 12 godina i već je počeo pripreme za narednu sezonu koja startuje u januaru.\nJanko Mladenović prvi tenis


U prvoj polovini godine dobit skoro 520.000 KM | Palelive.com\nPočetna Regija Sokolac U prvoj polovini godine dobit skoro 520.000 KM\nSOKOLAC – Sokolačko Šumsko gazdinstvo “Romanija” ostvarilo je u prvih šest mjeseci ove godine skoro 520.000 KM dobiti, rekao je vršilac dužnosti direktora ovog gazdinstva Strahinja Bašević.\nOn je naveo da su ukupni prihodi bili 7.876.980 KM, a rashodi 7.357.280 KM.\n“Rezultati ostvareni u prvom polugodištu su veoma dobri i ovo gazdinstvo se može svrstati među tri najbolja u Javnom preduzeću šumarstva /JPŠ/ `Šume Republike Srpske`”, rekao je Bašević novinarima.\nOn je istakao da sokolačko gazdinstvo redovno servisira sve obavaze prema dobavljačma, izvođačima, PDV-u i redovno i izmiruje obaveze prema kreditu koji ističe u avgustu.\nS obzirom da je šuma na području Romanije i dalje najvažniji razvojni resurs na kome se zasniva djelovanje svih segmenata lokalne zajednice, Bašević je izrazio zadovoljstvo što sokolačko gazdinstvo funkcioniše na stabilnoj osnovi.\nPrema njegovim riječima, od sječivog etata za ovu godinu od oko 125.000 metara kubnih sokolački “šumari” su ispunili više od pola u prvoj polovini godine, pa je i saradnja gazdinstva sa drvoprerađivačima veoma dobra.\nOn je naglasio da su u ovom gazadinstvu u proljećnom dijelu pošumili 20 hekatara neobraslih površina sa 40.000 sadnica smrče i bora, što se smatra uspjehom u ovoj branši, te da je za jesenju sezonu pošumljavanja ostalo još 55.000 sadnica.\nBašević je istakao da u sokolačkom gazdinstvu vjeruju da će ostariti dodatni prihod od iskorištavanja ostalih proizvoda šuma, nakon što pokrenu svoje već instalirano Postrojenje za cijeđenje eteričnih ulja.\nKada je riječ o investicijama, Bašević je naveo da je godišnjim planom investicija predviđeno 260.000 KM za rekonstrukciju kamionskih puteva, oko 100.000 KM za investiciono održavanje i skoro 150.000 KM za obnavljanje dijela voznog parka i nabavku potrebnih segmenata za transport pri radu u šumi.\nOn je dodao da je investiciono održavanje kamionskih puteva već u završnoj fazi i da će uskoro početi rekonstrukcija pet dionica u ruralnim područjima ukupne dužine 2,5 kilometra na pravcima Banjani-Koprivice, Pavičići-Bjelosavljevići, Košutica-Preljubovići, Novo selo-Bukovik i Sajice-Rakoči.\n“Planirali smo nabavku još dva kombi vozila za prevoz radnika i prikolicu za transport radne mehanizacije, te početak izgradnje lovačke kuće na Romaniji, koja će poslužiti kao turistički potencija za dodatni prihod u narednim godinama”, naveo je Bašević.\nGoran Kosorić, upravnik Radne jedinice “Kaljina” koja posluje u okviru gazdinstva “Romanija”, rekao je novinarima da iz godine u godinu bilježe veliko suzbijanje šumskih krađa zahvaljujući dobroj saradnji sa policijom.\nOn je naveo da je ova radna jedinica sa 40 radnika u proteklih šest mjeseci ostvarila fizički obim proizvodnje 12 odsto više od plana, druga je po veličini sječivog etata u sokolačkom gazdinstvu i djeluje na području Kaljine i Bara.\nŠumsko gazdinstvo “Romanija” je jedna od organizacionih jedinica Javnog preduzeća “Šume Republike Srpske” koja se bavi uzgojem, zaštitom i iskorištavanjem šuma i ima oko 380 zaposlenih.\nPrethodni članakPočinioci stravičnog zločina u Jabuci 29 godina na slobodi\nNaredni članakĆosić: Inckova odluka samo će dodatno zakomplikovati odnose u BiH


Stipendije Nemačke službe za akademsku razmenu za predavače\nIstraživački boravci za predavače na viskoškolskim ustanovama (1-3 meseca)\nDAAD stipendije nude stranim naučnicima mogućnost da nastave da istražuju i da se usavršavaju u Nemačkoj.\nCilj ovog programa je stipendiranje kraćih istraživačkih boravaka radi razmene iskustava i umrežavanjem sa kolegama iz struke.\nStipendiraju se istraživački projekti na nekoj državnoj ili od strane države priznatoj visokoškolskoj ustanovi ili na vanuniverzitetskoj istraživačkoj instituciji. Boravak može da se obavi na različitim institucijama.\nRadni boravci za predavače na umetničkim akademijama i arhitektonskim fakultetima (1-3 meseca)\nCilj ovog programa je stipendiranje umetničkih kooperacija sa nemačkim akademijama umetnosti. Za ovu stipendiju mogu da se prijave srpski predavači sa umetničkih akademija (likovna umetnost, film, dizajn/vizuelna komunikacija, scenske umetnosti, muzike i arhitekture.\nStipendiraju se istraživački projekti na nekoj državnoj ili od strane države priznatoj visokoškolskoj ustanovi ili na vanuniverzitetskoj istraživačkoj instituciji . Boravak može da se obavi na različitim institucijama.\nRok za prijavu za oba programa je 30. april 2020. godine.


četvrtak, 27 maj 2010 08:17\nPo Zakonu, mobing je svako aktivno ili pasivno ponašanje prema zaposlenom ili grupi radnika koje se ponavlja, a koje je povreda dostojanstva, ugleda, ličnog i profesionalnog integriteta, zdravlja i položaja zaposlenog. Mobing je ponašanje koje izaziva strah kod zaposlenog, stvara neprijateljsko, ponižavajuće ili uvredljivo okruženje, pogoršava uslove rada, dovodi do izolacije zaposlenog ili ga navodi da na sopstvenu inicijativu da otkaz.\nZlostavljanje je i podsticanje i navođenje na mobing, a zlostavljači mogu biti poslodavci, odgovorna lica, zaposleni ili grupa radnika.\nPoslodavac je dužan da zaposlenog zaštiti od zlostavljanja i odgovoran je da naknadi štetu koju je izavao zlostavljač. Od zlostavljača može da traži naknadu iznosa isplaćene štete.\nTakođe, poslodavac je dužan da pre stupanja na rad zaposlenog pisanim putem obavesti o zabrani zlostavljanja na radu i o pravima, obavezama i odgovornosti u vezi s tim i da sprovodi mere obaveštavanja i osposobljavanja zaposlenih da prepoznaju uzroke, oblike i posledice zlostavljanja.\nPo zakonu, zaposleni je dužan da se uzdrži od ponašanja koje je zlostavljanje, a ne sme da zloupotrebljava pravo na zaštitu od zlostavljanja, odnosno ne sme da bez osnova pokrene postupak za zaštitu.\nU postupku pred sudom zaposleni koji smatra da je izložen zlostavljanju može da zahteva zabranu vršenja ponašanja koje predstavlja zlostavljanje i naknadu materijalne i nematerijalne štete.\nZakon, koji će stupiti na snagu osam dana od objavljivanja u Službenom glasniku, primenjivaće se na sve poslodavce definisane Zakonom o radu, Zakonom o državnim službenicima i na poslodavce i zaposlene u organima autonomne pokrajine i lokalne samouprave.\nKliknite na link ispod da skinete dokument ovog zakona.\nZakon o sprecavanju zlostavljanja na radu.doc\n[Word Document - 134.5 KB]\nDirekcija Nacionalne službe za zapošljavanje se seli u Kragujevac\nčetvrtak, 27 maj 2010 08:13\nDirektor, rukovodstvo i službenici Direkcije Nacionalne službe za zapošljavanje mogu da počnu da pakuju kofere, jer će od septembra posao, umesto u Beogradu, obavljati u Kragujevcu. Ova selidba je deo programa koji je usvojila Vlada Srbije, a sve u cilju ravnomernijeg regionalnog razvoja.\nU Ministarstvu ekonomije i regionalnog razvoja upravo prave plan preseljenja.\n- Filijale nacionalne službe radiće kao i do sada, a seli se samo Direkcija. Adresu još nismo odredili - objašnjava Nikola Papak, savetnik ministra Mlađana Dinkića, čije je Ministarstvo pokrenulo priču oko raseljenja administracije iz Beograda.\n- Tražimo adekvatnu lokaciju, a to će biti državni prostor, što znači da neće biti dodatnih troškova zakupa.\nPapak uverava da ovaj veoma ozbiljan posao nimalo neće koštati republičku kasu, a ni građane koji koriste usluge Nacionalne službe. Međutum, zaposleni u institucijama koje će menjati sedište odluka nije obradovala. Saznanje da će morati da putuju ukoliko žele da zadrže posao ne pada im lako, ocenjuju i da će i ovaj potez poprilično koštati samu službu. Jer, plate zaposlenih koji odu u Kragujevac biće uvećane za deset odsto, a tu su i naknade troškova za putovanje, za odvojeni život, stanarine... Nisu mali rashodi oko adaptacije novih lokala u koji će se useliti kadar iz Beograda.\n- Svi troškovi će biti plaćani iz budžeta institucija koje se sele - kategoričan je Papak.\n- Novac će se sakupiti uštedama, a ne na račun korisnika.\nO preciznoj proceni budućih troškova još međutim, nema ni reči. Rashodi će se pisati, po svemu sudeći, paralelno sa zakonima koji treba da pretrpe krupne izmene. Prema važećim propisima sedište Direkcije mora da bude u glavnom gradu.\n- I ova formalnost će se ukloniti - kaže savetnik ministra ekonomije.\nIzvor: Novosti 26.05.2010.\nObjavljen pravilnik o praćenju izvršavanja obaveza zapošljavanja osoba sa invaliditetom\nsreda, 26 maj 2010 13:24\nOvog meseca je stupio na snagu Zakon o profesionalnoj rehabilitaciji i zapošljavanju osoba sa invaliditetom. Poslodavci imaju mnogo pitanja koja nisu regulisana zakonom, već čekamo pravilnike i podzakonske akte. Konačno, 18. maja 2010. u Službenom Glasniku je objavljen Pravilnik o praćenju izvršavanja obaveza zapošljavanja osoba sa invaliditetom.\nŠta se podrazumeva pod zapošljavanjem, načini praćenja, gde uplatiti novac ukoliko niste u situaciji da zapošljavate, način dokazivanja izvršene obaveze, su samo neke od stavki koje ovaj pravilnik reguliše. Budite informisani, pogledajte Pravilnik!\nPlanirano smanjenje poreza na plate\nutorak, 27 april 2010 10:17\nMinistar ekonomije Srbije Mlađan Dinkić izjavio je danas (26. april 2010. godine) da se planira smanjenje poreza na plate u Srbiji na 10% od jeseni.\nOn je na Poslovnom forumu Srbije i Italije rekao da će biti povećan i neoporezivi deo plate, ali nije precizirao na koliko.\nPorez na plate u Srbiji trenutno je 12%, a deo zarade na koji se ne plaća porez iznosi 6.554 dinara.\nDinkić je naveo da će nakon planiranih izmena, Srbija biti najatraktivnija u Evropi po visini poreskih opterećenja na zarade.\n- Želimo da unapredimo konkurentnost i da podstaknemo investicije radi izvoza - kazao je Mlađan Dinkić, koji je i potpredsednik Vlade Srbije.\nPovećanja minimalna cena rada\nsreda, 14 april 2010 10:02\nCena radnog sata će umesto dosadašnjih 87 biti 90 dinara, odlučeno je juče (12. april 2010. godine) na telefonskoj sednici Vlade Srbije. Minimalna zarada će tako biti veća za 500 dinara i iznosiće 15.660 dinara. Početkom godine sindikati su tražili da cena bude 100 dinara, potom su, spustivši kriterijume, predlagali 92 dinara, ali je Vlada Srbije nedavno izašla sa predlogom od 90 dinara po jednom satu rada.\nTakav predlog je izazvao nezadovoljstvo i sindikata, ali i poslodavaca koju su saopštili "da se neće pridržavati takve odluke". Predsednik Saveza samostalnih sindikata Ljubisav Orbović rekao je da je Vlada napravila kompromis nakon što poslodavci nisu prihvatili predlog tog sindikata da se cena rada poveća na 92 dinara.\n- Kada imate kompromis onda postoje dve zadovoljne strane ili dve nezadovoljne. U ovom slučaju i sindikati i poslodavci su nezadovoljni - rekao je Orbović, najavljujući da će sindikat, ukoliko se ovakva politika ne promeni "preduzeti i neke druge sindikalne aktivnosti".\nponedeljak, 15 mart 2010 12:27\nGrađani koji su u prethodnoj godini imali ukupan dohodak veći od 1.589.292 dinara dužni su, podsećaju u Poreskoj upravi Srbije, da podnesu poresku prijavu za plaćanje poreza na godišnji prihod filijali Uprave na opštini gde borave.\nPorez na dohodak građana Srbije čiji je prihod do šest puta veći od prosečnog u republici iznosi 10%, dok 15% plaćaju oni čiji su prilivi u prošloj godini bili više od šest puta veći od prosečnih.\nNažalost, iz godine u godinu sve je manji broj onih koji u Srbiji ostvaruju redovne zarade značajno veće od prosečnih. Međutim, kako je u prethodnoj kao i u ranijim godinama bilo vrlo aktuelno napuštanje firmi uz plaćanje otpremnina, jedan broj onih koji će do ponedeljka popuniti prijavu za plaćanje poreza su i oni koji su, ostavši bez posla, dobili novčanu naknadu.\n- Tretman otpremnina pri plaćanju poreza na godišnje prihode građana različit je u zavisnosti od toga po kom osnovu je zaposleni dobio ta sredstva - kažu u Poreskoj upravi Srbije.\nTako oni koji su ostvarili prihod od naplaćene otpremnine po osnovu toga što su proglašeni tehnološkim viškom, prema važećim propisima, ne plaćaju na taj iznos porez na godišnji dohodak građana.\n- Onaj koji je sredstva dobio zato što je proglašen tehnološkim viškom, a otpremninu dobio po osnovu važećeg zakona o radu, oslobođen je plaćanja poreza za taj iznos - objašnjavaju u Poreskoj upravi.\nOni koji su u prošloj godini otišli u penziju i po tom osnovu ostvarili pravo na otpremninu neće plaćati za taj iznos porez na godišnji prihod građana.\n- To se odnosi na realizaciju obaveze predviđene Zakonom o radu, a koja se odnosi na obaveznu isplatu nadoknade u visini od najmanje tri prosečne zarade u republici - podsećaju poreznici.\nZa novčanu naknadu, odnosno otpremninu koja se isplaćuje, zaposleni po osnovu sporazumnog prestanka radnog odnosa, odnosno za kategoriju "stimulativnih" otpremnina, predviđeno je plaćanje poreza na godišnji dohodak građana.\n- Ukoliko su građani u prošloj godini ostvarili priliv po ovom osnovu, dužni su da, uz potvrdu firme koja im je novac isplatila, podnesu nadležnoj filijali Poreske uprave Srbije prijavu do ponedeljka - zaključuju u Poreskoj upravi Srbije.\nOdbici i popusti\nGrađani koji su u prethodnoj godini imali bruto prihod preko limita koji je utvrdila Poreska uprava Srbije imaju pravo na odbitak, odnosno na određene olakšice pri plaćanju ove dažbine.\nZa onoga koji je ostvario navedeni prihod olakšica iznosi 40%, dok za svako izdržavano lice “popust” iznosi 10%.\n(Napomena: tekst je u potpunosti preuzet iz lista "Novosti" od 13.3. 2010. godine)\nNacrt zakona o ravnopravnosti polova\npetak, 05 mart 2010 11:29\nNacrt zakona o ravnopravnosti polova.pdf\n[Adobe Acrobat PDF - 317.84 KB]\nNovi direktor NZS\npetak, 05 mart 2010 11:23\nVlada Srbije imenovala je Dejana Jovanovića na funkciju direktora Nacionalne službe za zapošljavanje (NSZ).\nJovanović na funkciju dolazi sa mesta državnog sekretara za regionalni razvoj u Ministarstvu ekonomije i regionalnog razvoja. Pre toga bio je direktor Republičke agencije za razvoj malih i srednjih preduzeća i preduzetništva, saopštila je NSZ.\nutorak, 02 mart 2010 12:34\n21.maj 2010. - Datum stupanja na snagu Zakona o profesionalnoj rehabilitaciji i zаpošljavanju osoba sa invaliditetom\nOstalo je još tri meseca do stupanja na snagu Zakona o profesionalnoj rehabilitaciji i zapošljavanju osoba sa invaliditetom. Iako pravilnici koji detaljnije regulišu zapošljavanje osoba sa invaliditetom još uvek nisu usvojeni, dobro je da budemo pripremljeni . Nemojte čekati maj da budete obavešteni!\nDa li znate šta tačno propisuje, koja su prava i obaveze koje Zakon propisuje?\nPrva šansa za mlade - program Nacionalne službe za zapošljavanje\nutorak, 09 februar 2010 16:04\nMinistar ekonomije i regionalnog razvoja Mlađan Dinkić je na konferenciji za novinare rekao je da će konkurs biti otvoren do 31. marta, odnosno do popunjavanja kvote i najavio da će na adrese velikih kompanija i banaka u Srbiji lično poslati pisma u kojima će ih pozvati da iskoriste program "Prva šansa 2010".\nTokom prošle godine putem tog programa šansu da se zaposli dobilo je 11.000 pripravnika i za to je iz budžeta bilo izdvojeno 1,3 milijarde dinara, dok su ove godine sredstva povećana za 500 miliona dinara, precizirao je on.\nNovina u ovogodišnjem programu je što će zapošljavanju pripravnika na godinu prethoditi tromesečna volonterska praksa uz mesečnu naknadu od 10.000 dinara, a oni koji prime pripravnike imaće obavezu da ih posle toga zadrže još godinu dana, rekao je Dinkić.\nOn je podsetio da za program zapošljavanja mogu da konkurišu svi koji su završili srednju školu, višu školu ili fakultet, imaju manje od 30 godina i nemaju radno iskustvo u struci. Pravo učešća na konkursu imaju isključivo poslodavci u privatnom sektoru.\nPripravnici sa fakultetom će tokom pripravničkog staža imati platu 20.000 dinara, sa višom školom 18.000 dinara, a sa srednjom 16.000 dinara, pri čemu će država iz budžeta plaćati doprinose i platu, a poslodavac samo porez na platu, odnosno oko osam odsto ukupnih troškova, objasnio je Dinkić.\nPrema njegovim rečima, u Srbiji trenutno oko 517.000 ljudi aktivno traži posao, a od toga je oko 90.000 mladih između 25 i 30 godina . Dinkić je ukazao i da će Vojvodina iz pokrajinskog budžeta izdvojiti dodatna sredstva za zapošljavanje, tako da šansu za posao u 2010. godini trebalo da dobije preko 20.000 mladih.\nDirektor Nacionalne službe za zapošljavanje Vladimir Ilić izjavio da će prednost imati zahtevi preduzeća koja se obavežu da će posle volonterske prakse zaposliti veći broj pripravnika. On je naveo da će poslodavci koji imaju do 10 zaposlenih imati pravo na dva volontera, a ostali do 20 odsto ukupnog broja zaposlenih, kao i da tokom trajanja programa poslodavci ne smeju da smanjuju broj zaposlenih.\nIlić je naveo da je tokom prošle godine uz finansijsku pomoć iz budžeta zaposleno oko 70.000 ljudi, i to putem "Prve šanse" 16.000, kroz obuke i dodatno obrazovanje 24.000 ljudi, kroz javne radove 11.000, kroz sajmove zapošljavanja 9.200, putem subvencija za otvaranje radnih mesta oko 7.000 i subvencija za samozapošljavanje 3.000.\nOve godine za aktivne mere zapošljavanja opredeljeno je 3,7 milijardi dinara, i očekujemo da zaposlimo najmanje isti broj ljudi kao prošle godine, rekao je Ilić.\nKretanja na tržištu rada - januar 2010.\nutorak, 09 februar 2010 15:59\nNacionalna služba za zapošljavanje je iznela podatke o kretanjima na tržištu rada u januaru 2010.\nNajveće učešće u registrovanoj nezaposlenosti, posmatrano prema godinama starosti, imaju lica od 25 do 29 godina (13,01%), zatim lica od 30 do 34 godine (12,53%), od 45 do 49 godine (12,01%), od 35 do 39 godina godina (11,93%), od 50 do 54 godina (11,91%).\nU januaru 2010. godine, registrovano je 751.590 lica na evidenciji NSZ. Nezaposlenost je, u odnosu na decembar 2009. godine, povećana za 2,9%\nGradovi u kojima je zabeležen najveći broj lica na evidenciji NSZ jesu Beograd sa 94.170 lica, Niš sa 33.863 lica, Novi Sad sa 29.091 lica.\nPovećana osnovica za samostalne uplate doprinosa za penziju\nutorak, 02 februar 2010 10:30\nFond za penzijsko i invalidsko osiguranje Srbije obavestio je danas (1. februar 2010. godine) građane koji sami plaćaju doprinos za penzije da je za 4,94% povećana osnovica osiguranja.\nNova osnovica za obračun doprinosa usklađena je sa kretanjem zarada u prethodnom kvartalu, a primenjivaće se za uplate u februaru, martu i aprilu 2010. godine.\nGrađani mogu da se odluče da jednu od 13 osnovica osiguranja, nezavisno od njihove stručne spreme. Najniža osnovica iznosi 35% prosečne bruto zarade u Srbiji u prethodnom tromesečju, što je 16.219 dinara, a najviša pet prosečnih zarada, odnosno 321.705 dinara.\nDoprinos za penzijsko-invalidsko osiguranje je 22%, tako da će mesečne uplate doprinosa iznositi od 3.568 dinara do 50.975 dinara.\nIzvor: BETA 01.02.2010.


Sportske.net - Veliki preokret - Častan oproštaj Srbije od Evropskog prvenstva\nVeliki preokret - Častan oproštaj Srbije od Evropskog prvenstva\nNaša selekcija se suočavala sa velikim problemima sa virusom korona uoči i tokom turnira, te nikada nisu bili kompletni.\nFutsal reprezentacija Srbije pobedom nad Holandijom od 2:3 (1:0) je završila učešće na Evropskom prvenstvu.\nIako je praktično Srbija bila bez ikakvih šansi da izbori plasman za nastavak takmičenja s obzirom na to da im je trebalo barem devet pogodaka kako bi došli do pozitivne gol-razlike i ubedljiv poraz Ukrajine od Portugalije, naši momci su prikazali veliku želju da rezultatom.\nNaša selekcija je igrala mnogo bolje u duelu sa domaćim timom, konstantno su stvarali šanse, ali je golman Hajk branio izuzetno. Nisu bivali precizni Tomić, Petrov, Rajčević, međutim, Holanđani, koji su u prvom poluvremenu imali jedan šut u okvir gola, to su eksploatisali preko Jordanija Martinusa posle tri minuta igre.\nU nastavku meča, ponovo je Srbija bila dominantniji tim, ali opet posle tri minuta igre u drugom poluvremenu - Holandija stiže do gola. Bio je to autogol Rakića koji je pogođen u pokušaju da se izmakne.\nAli, ni to nije pokolebalo Srbiju koja je izgledala pomalo demotivisano iako su se šanse nizale. Za manje od šest minuta, fantastičan polu-volej Slobodana Rajčevića i lepi golovi Ramića i Stojčevskog na petoparcu za potpuni preokret. Uprkos tome što su znali da su šanse za plasmanom nestale, žar i borba nisu izostale, a Holanđani, koji su promašili penal i šansu za izjednačenje, igrali su i sa šest igrača u polju i pokušavali da sačuvaju čast pred svojom publikom.\nMeđutim, Nemanja Momčilović je imao nekoliko odličnih intervencija i tako su "orlovi" sa jednim trijumfom, gol-razlikom 6:12 i porazima od Portugalije i Ukrajine okončali turnir.


Počela sezona klizanja u "Ledenoj hali Pionir"\n20. avgust 2008. 00:00\nOd juče, hala radi od sedam časova ujutru, od kada su u njoj programi sportskih klubova. Ono što je zanimljivo za građane jeste da će svakog dana od pola devet uveče biti otvoren termin za sve zainteresovane za rekreativno klizanje. Oni koji nemaju klizaljke, moći će da ih iznajme po ceni od 200 i 250 dinara. Dvorana će do aprila raditi svakog dana, osim prvog januara - objasnio je naš sagovornik.\nOvo je sada već drugo mesto u gradu na kome Beograđani, u zimskom ambijentu, mogu potražiti spas od vrućine. Do kraja septembra biće otvoreno i klizalište "Iglo-hot ajs Beograd" na Adi Ciganliji, koje radi od kraja maja, a specifično je po posebnoj vrsti podloge koja oponaša led, a Beograđani su prvi put mogli da je vide u nastupu Rusa Dime, pobednika Evrovizije.


TotalCar.rs » Kina je krivac za odlaganje lansiranja Maseratijevih i Alfinih modela\nAlfa Romeo, Kina, Maserati, novo\n0 komentara 6467 pregleda\nVeć znamo da je početak prodaje Alfe Romeo Giulije odložen, baš kao i lansiranje neimenovanog CUV modela, ali čini se da stvari postaju još gore. Naime, Bloomberg izveštava da je i Maserati odložio lansiranje svog novog modela Alfieri, a krivac za to je – Kina.\nUsporavanje kineskog tržišta, koje doživljava najmanju stopu rasta u gotovo tri decenije, nateralo je Fiat Chrysler da preispita svoje planove kada su u pitanju italijanski modeli. Kompanija će očigledno radije prebaciti fokus na restilizovanje MiToa i Giuliette nego što će forsirati lansiranje Alfinog CUV-a i veće limuzine. U FCA smatraju da bi ova dva modela bolje prošla u Evropi.\nOva vest je indikativna jer pokazuje da se ambiciozni planovi Serđa Markionea baš i ne ostvaruju na način na koji je to očekivano. U slučaju MiToa, kompanija je spremna da se vrati originalnoj strategiji. Ovaj predstavnik Alfe iz B segmenta je trebalo da završi svoj vek najkasnije 2016., međutim, on će sredinom sledeće godine biti unapređen.\nŠto se Maseratija tiče, nema mnogo toga da se kaže. Alfieri je trebalo da krene u prodaju sledeće godine, međutim, to se neće desiti Twituj ovo!. Nema informacija kako će i da li će Maserati svoje prioritete prebaciti na neki drugi model, ili je prosto reč o finansijskoj politici unutar FCA.


Rent a car, najjeftiniji u Beogradu, na aerodromu Beograd, cena od 12 eur\nRent a car Beograd: najjeftiniji\nNajjeftinije iznajmljivanje vozila, kombija, cena od 12.00 eur dan\nZIM rent a car agencija se nalazi na aerodromu i u samom centru Beograda. Rezervisani automobil ili kombi, možete preuzeti na našoj adresi na Dorćolu, jednom od hotela u centru Beograda ili na aerodromu Beograd. Molimo vas da prilikom rezervisanja automobila pošaljete mesto preuzuzimanja, datum i vreme sletanja aviona, kako bismo mogli da rezervišemo rent a car za vas. Cena rentiranja već od 12 € dan.\nZIM Rent a car, osim rent a car vozila u koje spadaju mali gradski automobili kao i porodični automobili nudi i putničke kombije Opel Vivaro,sa 8 i 9 mesta. Naše cene iznajmljivanja su finalne, sa uključenim porezom, neograničenom kilometražom, što nas svrstava u povoljne rent a car agencije, sa kvalitetnom flotom automobila i kombija.


U senci najnovije posete delegacije MMF koja u Srbiji boravi do 5. februara, u javnosti ponovo provejava pitanje povećanja primanja za ukupno 1,7 miliona penzionera. Iako je od poslednjeg povećanja prošlo tri meseca i početak je nove budžetske godine, sudeći po izjavi zvaničnika, već sada je izvesno da bi povećanje primanja najstarijih trebalo očekivati i u ovoj godini.\nVladimir Vučković, član Fiskalnog saveta, kaže za "Blic" da nove procente povećanja treba pažljivo planirati u drugoj polovini ove godine, a primeniti ih tek od 2020.\n- Objektivno je da povećanje u proseku iznosi oko šest odsto. Dobro je što smo u situaciji da razmišljamo o povećanju, a ne o tome da li plate i penzije treba da budu zamrznute ili, ne daj Bože, smanjene. Ali, s druge strane, ne treba da upadamo u zamku da odmah nakon donošenja budžeta i dobrih budžetskih rezultata u prvim mesecima godine krenemo da licitiramo kada će i za koliko uslediti novo povećanje - ocenio je Vučković za "Blic" i dodao da se odluka o povećanju donosi jednom godišnje, prilikom pravljenja budžeta.\n- Ono bi moglo da iznosi od pet do šest odsto, bazira se na privrednom rastu zemlje, a odluku o povećanju bi trebalo očekivati krajem godine. Da li će u toku godine biti jednokratne pomoći koju su penzioneri dobijali ranijih godina, ne može da se kaže. Ono se ne vidi u budžetu za 2019, ali se nije videlo ni u 2018. ni 2017. - ocenio je Altiparmakov.\nDa bi povećanja penzija moglo da bude, najavio je pre neki dan i ministar finansija Siniša Mali, ocenjujući da su u prvom mesecu ove godine ostvareni izvanredni rezultati koji prevazilaze očekivanja, kao i da je budžetski suficit tri puta veći od planiranog za januar.\n- Za januar je bio planiran suficit od oko 7,8 milijardi dinara, a rezultat je tri puta bolji, što nam daje nadu da ćemo uspeti da i u ovoj godini značajno utičemo na poboljšanje životnog standarda građana Srbije. To govori i da nema potrebe za zabrinutost kada je reč o povećanju plata i penzija, jer njihov rast jeste vezan za stanje u državnoj kasi. Odlični ekonomski rezultati nam ulivaju optimizam i potvrđuju da je Srbija na pravom putu jer se ekonomija i privreda osnažuju - ocenio je Mali.\nVlada je prošle godine, podsetimo, posle četiri godine, ukinula zakon koji je najstarijima umanjio penzije za deset odsto. U novembru prošle godine vlada je penzije povećala za oko osam odsto u proseku, a penzioneri su dobili i jednokratnu pomoć od po 3.000 dinara.


Časopis Industrija :: Otvaranje Centra za inovacije i digitalni razvoj kompanije Huawei\nOtvaranje Centra za inovacije i digitalni razvoj kompanije Huawei\nUdeo informaciono-komunikacionih tehnologija (IКT) u bruto domaćem proizvodu (BDP) Srbije na kraju prve polovine ove godine iznosio je šest odsto, dok je 2012. bio 4,2%. odsto, izjavila je danas premijerka Ana Brnabić.\nBrnabić i ambasadorka Кine Čen Bo prisustvovale su u Beogradu otvaranju Centra za inovacije i digitalni razvoj kompanije Huavej (Huawei).\nPrisutnima se obratio i Li Mengqun, Regionalni direktor kompanije Huawei, izrazivši zadovoljstvo zbog otvaranja novog Huawei inovacionog centra.Mengqun je podsetivši prisutne da kompanija posluje u Republici Srbiji proteklih 15 godina, istakao da im je želja da i na dalje dele svoje globalno iskustvo sa lokalnim partnerima, kako bi zajedno stvorili digitalni ekosistem koji će Srbiji omogućiti da postigne svoj strateški cilj, odnosno punu digitalnu transformaciju.\n“Centar za inovacije i digitalni razvoj, koji smo danas otvorili, ima pet ključnih ciljeva – negovanje talenata, razvoj ekosistema i pametnih rešenja, lokalizaciju i agilne inovacije. (Talent nurturing, Ecosystem, Smart solutions, Localization and Agile innovation). Ako pogledate početna slova svakog od ovih ciljeva shvatićete da ona kreiraju reč TESLA, odnosno prezime jednog od najvećih svetskih pronalazača.\nNadamo se da će ovaj Centar odigrati značajnu ulogu u digitalnoj transformaciji celog regiona. Takođe, verujemo da će Vlada Republike Srbije nastaviti da kreira otvoreno, pošteno i nediskriminišuće poslovno okruženje za razvoj ICT infrastrukture, i da ćemo zajedničkim snagama od Srbije napraviti dijamant na kruni evropske digitalne ere,” – rekao je regionalni direktor kompanije Huawei, Li Mengqun.


Smanjenjem otpada hrane do većeg profita i očuvanja životne sredine - AgroSmart\nNedavno je održana online radionica projekta “Budućnost srpske industrije hrane” u organizaciji Asocijacije za promociju srpske hrane. Na ovoj radionici čiji je pokrovitelj Ministarstvo omladine i sporta Republike Srbije, govorilo se o zahtevima iz oblasti bezbednosti hrane, inspekcijskom nadzoru, ali i online prodaji hrane, položaju malih proizvođača hrane, kao i „Zero Waste“ konceptu i iskorišćenosti otpada (nusproizvoda) iz prehrambene industrije.\n– Ako ste mali proizvođač koji tek počinje sa proizvodnjom, prvi koraci ka poslovanju su podnošenje zahteva za registraciju kod nadležne inspekcije Ministarstva poljoprivrede, šumarstva i vodoprivrede, ispunjavanje zahteva dobre higijenske i proizvođačke prakse, ali i analiza proizvoda u akreditovanim laboratorijama koje je potrebno ponavljati u skladu sa menjanjem ili uvođenjem novih proizvoda. Sertifikacija HACCP sistema nije neophodna zakonski, ali je nužno primeniti njegove principe, a isti je i fleksibilan za male proizvođače, rekla je prof. dr Gordana Ristić, konsultant za bezbednost hrane i reformu inspekcijskog nadzora USAID-ovog Projekta saradnje za ekonomski razvoj\n– Putem zvaničnih stranica Mininstarstva, ali i putem radionica koje USAID-ov Projekat saradnje za ekonomski razvoj organizuje, pruža se obuka i edukuju se mali proizvođači, ali i ugostitelji, kako bi se pružila neophodna znanja za primenu HACCP sistema”, rekla je prof. dr Ristić i dodala da inspekcija, osim uloge provere, ima i savetodavnu ulogu, te da se proizvođačima pruža prilika da provere da li se njihova proizvodnja održava prema utvrđenim standardima. Predlaže i samostalnu proveru putem kontrolne liste, koju koristi i sama inspekcija, i to bar jednom godišnje.\n“Zero waste” koncept je sve popularniji u svetu, ali se sve uspešnije primenjuje i u Srbiji. Proizvođači prelaskom na ovaj koncept mogu da smanje gubitke, iskoriste nusproizvode i povećaju portfolio svojih proizvoda.\n– Pametnim planiranjem, edukacijom i istraživanjem na koji se sve način može iskoristiti otpad određenih sirovina, ali i umrežavanjem sa drugim proizvođačima, proizvođači dobijaju priliku da izvuku maksimum iz svoje proizvodnje, a pritom i čuvaju životnu sredinu”, rekla je prof. dr Ana Kalušević, iz Prehrambeno-tehonološkog saveta Srbije, i dodala da je osim proizvođača neophodno edukovati i potrošače, kako bi više cenili proizvođače koji ulažu u takve procese. Naglašava i da su brojni proizvodi koji se svrstavaju u premijum i visoku cenovnu kategoriju, kao što su ulja koštica grožda, kajsije i slično, nastali upravo iz nusproizvoda, odnosno otpada proizvodnje.\nOva radionica namenjena opštini Sombor bila je sedma u nizu od osam radionica, koje se zbog epidemiološke situacije održavaju u online formatu, a namenjene su mladim proizvođačima. Na radionicama, oni imaju priliku da dobiju podršku i inspiraciju za preduzetništvo u oblasti savremene proizvodnje visokokvalitetne hrane, saznaju mogućnosti koje domaća prehrambena industrija nudi, kao i steknu uvid u različite modele podrške i izvore finansiranja i čuju iskustvo i znanje onih koji su već uspeli.\nVode Vojvodine zakazale sastanke sa obveznicima u Sremskoj Mitrovici i Staroj Pazovi


Butiko shopping centar - ROĐENDANSKE IGRARIJE\nDatum kreiranja: 21 jun 2020\nDječiji edukativni centar “Pčelica” u shopping centru Butiko u Radanovicima, organizuje u srijedu, 24.juna 2020.godine “Rodjendanske igrarije”, uz veoma bogat program za najmlađe i njihove roditelje u periodu od 17 casova do 19 casova.\nPočetak manifestacije planiran je za 17 casova, kada ce uslijediti takmičenja djece u slaganju slagalica po uzrasnim kategorijama od 4 godine, pa do 12godina. Vrijedne nagrade za takmicare pripremili su butici koji se nalaze u samom trznom centru: Kids Land, Planika, City Mania, Ladovina, Idea i Farmasi kozmetika. Za vrijeme trajanja manifestacije dame ce imati priliku da se informisu o Farmasi kozmetici, dobiju sminkanje u njihovom kutku i osvoje neku od nagrada. Kulturni dio manifestacije upotpunice nastupi, recitacije i rodjendanska zurka uz prelijepi glas Nevene Mrvaljevic.\nPrijave za manifestaciju vrsice se na licu mjesta od 16:45-17;00 do popunjavanja broja, ali prednost u takmicenju imace svi oni koji se prijave putem broja 069407834 , putem FB profila NVO DEC Pcelica ili instagram profila nvodecpcelica.


Izložba sa sedamdeset fotografija posvećenih Mileni Dravić – RTV Panonija\nHomeKulturaIzložba sa sedamdeset fotografija posvećenih Mileni Dravić\n21/07/2018 Redakcija RTV Panonija Kultura 0\nNakon Beograda i Pule, izložba fotografija „Milena“, posvećena našoj velikoj glumici Mileni Dravić, otvorena je i u Subotici, u sklopu 25. Festivala evropskog filma.\nNa izložbi postavljenoj u galeriji Otvorenog univerziteta, izloženo je oko sedamdeset fotografija koje predstavljaju bogat filmski, pozorišni i televizijski opus glumice, koja je, kako je rekao Radoslav Zelenović, direktor Festivala evropskog filma, jedan od utemeljivača srpskog filma i najveća filmska diva ovih prostora. Zelenović je podsetio na sam početak karijere Milene Dravić, pre 59 godina, u filmu „Vrata ostaju otvorena“.\nIzložbu je otvorila glumica i doskorašnja predsednica Saveta Festivala, Mira Banjac, koja je tom prilikom istakla veličinu i značaj karijere Milene Dravić, rekavši da se takva karijera ne događa svaki dan.\nDirnuta lepim rečima svojih kolega, saradnika, prijatelja, Milena Dravić, inače prva dobitnica nagrade „Aleksandar Lifka“ i predsednica Savete Festivala tokom osam godina, istakla je da je svoje uloge uspela da ostvari zahvaljujući i ljudima sa kojima je radila.\nIzložbu, koju su priredili Stefan Arsenijević i Maja Medić, pratila je i promocija knjige o Mileni Dravić, autorke Tatjane Nježić, koja je nastala kao deo najveće glumačke nagrade Dobričin prsten, koja je glumici uručena krajem prošle godine.


Časopis Industrija :: Više od 200 ruskih kompanija polovinom marta u Beogradu\nViše od 200 ruskih kompanija polovinom marta u Beogradu\nBeograd će od 14. do 16. marta biti domaćin Pete jubilarne međunarodne industrijske izložbe „Expo Rusija - Srbija 2018“ i Petog beogradskog biznis foruma na kojem će učestvovati više od 200 ruskih kompanija.\nTeme izložbe biće energetika i energetski štedljive tehnologije, rudarstvo, građevinarstvo, industrija nafte, kao i medicina, IT, turizam, najavili su organizatori, na konferenciji za novinare. Cilj manifestacije, kako je istaknuto, jeste unapređenje trgovinsko-ekonomskih odnosa između Rusije i Srbije u kontekstu Sporazuma o slobodnoj trgovini, kao i intenziviranje trgovinskih odnosa sa drugim zemljama regiona.\nJelena Jovanović, direktorka Sektora za međunarodne odnose Privredne komore Srbije (PKS), podsetila je da je trgovinska razmena Srbije sa Rusijom u 2017. godini iznosila 2,5 milijarde dolara.\n„Sve je jača saradnja u oblasti visokih tehnologija. Tradicionalno najviše sarađujemo na polju farmacije, turizma, poljoprivrede“, navela je Jovanović.\nPredsednik organizacionog odbora „Expo Rusija - Srbija 2018“ David Vartanov istakao je da se izložba organizuje u sklopu obeležavanja 180 godina diplomatskih odnosa dve države, kao i da postoji veliki broj mogućnosti za unapređenje ekonomskih veza.\nNa izložbi će učestvovati preduzeća krupnog, srednjeg i malog biznisa, a biće održane regionalne prezentacije republike Tatarstan, Moskovske, Pskovske, Rostovske oblasti, kao i kompanija iz Srbije i drugih zemalja Jugoistočne Evrope.\nDa nisu iskorišćeni svi potencijali u ekonomskoj saradnji dve zemlje, a da postoji ogroman prostor za to, potvrdio je i Andrej Hripunov iz Trgovinskog predstavništva Ruske Federacije u Srbiji. Podsetio je da je prošlu godinu, u trgovanju sa Srbijom, obeležio rast oko 20 odsto, najviše u sektorima u kojima dve zemlje dugo sarađuju, a kako je rekao, u narednom periodu saradnja dve zemlje treba da se usmeri na inovacije.\nTokom izložbe u martu, biće održane mnogobrojne konferencije i okrugli stolovi na teme perspektive razvoja u oblasti inovacija, o upotrebi alternativnih energetskih potencijala, modernizaciji puteva i saobraćaja, razvoju turizma.


Izveštaj o prvom sastanku radne grupe za primenu medijacije u sistemima socijalne zaštite i obrazovanja – Centar za medijaciju\nNaslovna|Izveštaj o prvom sastanku radne grupe za primenu medijacije u sistemima socijalne zaštite i obrazovanja\n24. februar 2020, Kuća ljudskih prava\nRadna grupa Asocijacije medijatora Srbije za “Socijalni i obrazovni sistem” prvi sastanak održala je u ponedeljak, 24. februara 2020. godine u prostorijama Kuće ljudskih prava.\nPrisutni medijatori iz centara za socijalni rad, obrazovanja i centara za smeštaj i dnevni boravak dece ometene u razvoju razmenili su iskustva i zapažanja o aktuelnim uslovima za primenu medijacije u svojoj profesionalnoj sredini i konstatovali da je neophodan dobro osmišljen rad na promociji medijacije. U tom cilju medijatori iz Centra za socijalni rad Stara Pazova obavestili su prisutne o aktivnostima za otvaranje Savetovališta u kome bi, pored ostalih usluga, građanima bila dostupna i usluga medijacije. Medijatori i rukovodstvo CSR Stara Pazova u saradnji sa Asocijacija medijatora Srbije za početak aprila 2020. pripremaju promotivni stručni skup u Staroj Pazovi koji će biti prijavljen i biće izdata uverenja o pohađanoj obuci.\nMedijatorka iz obrazovnog sistema upoznala je prisutne sa svojim dugogodišnjim aktivnostima i seminarom za nastavnike medijatore, koji je akreditovan i uspešno primenjen u više ciklusa i škola. U saradni sa Asocijacijom medijatora Srbije, autori ovog seminara već su u fazi pripremanja stručnog skupa na temu značaja komunikacije u medijaciji za kraj marta 2020.\nNajavljeno je formiranje liste zaintreresovanih za specijalizovanu obuku za medijaciju između maloletnog počinioca i žrtve koju bi držala Prof.dr. Jasna Hrnčić, obzirom da postoji potreba za ovim vidom medijacije, a da dugo nije bilo dostupnih programa obuke.


POBUNJENI NAROD SRBIJE PRESPAVAO U ŠATORIMA KOD PREDSEDNIŠTVA: Ne mrdamo dok ne zabrane iskopavanje litijuma i bora - Naša Borba\nPOBUNJENI NAROD SRBIJE PRESPAVAO U ŠATORIMA KOD PREDSEDNIŠTVA: Ne mrdamo dok ne zabrane iskopavanje litijuma i bora\nEkološki aktivisti, koji traže donošenje zakona o zabrani istraživanja i eksploatacije litijuma i bora u Srbiji, proveli su noć u šatorima u Pionirskom parku, ispred ulaza u zgradu u kojoj je sedište predsednika Srbije Aleksandra Vučića. Poručuju da se neće pomeriti odatle dok se ne ispune njihovi zahtevi. Savo Manojlović za N1 o obećanjima Vlade i predsednika: Čovek se drži za reč, a vo za rogove.\nReporter N1 zatekao je jutros aktiviste i meštane Gornjih Nedeljica koji su se probudili, izašli iz šatora i doručkuju.\nKažu da će kampovati sve do ispunjenja zahteva – trajne zabrane iskopavanja litijuma i bora u Srbiji.\nSavo Manojlović priča za N1 da su odlično spavali u šatoru sa meštanima Gornjih Nedeljica. „Došli smo da ih podržimo, super je atmosfera, prvi komšija mi je predsednik, druga komšinica holivudska glumica Bojana Novaković, gajba u centru grada“, kaže.\nIstiče i da tokom noći nije bilo hladno jer ima dve vreće za spavanje. „Super je, spavao sam u centru grada, posao mi je na pet minuta odavde pa neći gubiti ni vreme na to. U pitanju su idealni uslovi za život“, rekao je Manojlović i najavio da je tokom dana predviđeno da do šatora dolaze poznate ličnosti da podrže meštane Gornjih Nedeljica.\nOn je pozvao i sve ljude iz Beograda da pokažu gostoprimljivost i da „ko nešto ima može da donese“, te da pokažemo da smo prestonica „koju boli svaka suza svakog kraja Srbije“.\nUpitan da li će i večeras kao i sinoć biti održan protest ispred Predsedništva, odgovara da neće.\n„Nema više protesta kao sinoć, samo kampovanje“, rekao je Manojlović i pozvao i ostale građane da se pridruže meštanima Gornjih Nedeljica i da kampuju sa njima. „Gde imate privilegiju da kampujete u centru grada. Vreme je da pokažemo solidarnost sa ljudima kojima žele da otmu zemlju, zavičaj, da ih ostave bez vekovnih ognjišta“, rekao je on.\nNavodi i da se okupljenima nije niko od nadležnih obraćao. „Komše, predsednika Republike nema, a već je osam i pet. Narodu priča da radi, a nema ga, brinem se da mu se nešto nije desilo“, ističe Manojlović.\nKaže i da nema potrebe da razgovara sa predsednikom i da je cilj samo da se usvoji zakon o zabrani iskopavanja bora i litijuma. „Čovek se drži za reč, a vo za rogove, ako su zabranili zaista Rio Tinto, moramo to i da sprovedemo kroz zakon“, poručuje Manojlović.\nOn je i noćas imao poruku za predsednika:\nLaku noć Beograde! Lepo spavaj Srbijo!\nHvala svima na još jednom divnom protestu!\nKomšo @avucic nemoj sutra da kasniš na posao. Ovde neki dobri ljudi očekuju da im se usvoji jedan zahtev 🥳\n🇷🇸 nije na prodaju! pic.twitter.com/aTnG9IDduu\n— Savo Manojlovic (@SavoManojlovic) February 11, 2022\nPrethodni tekstMIŠA VACIĆ SE OGLASIO POVODOM SUDARA: Vođa Srpske desnice otkrio šta se zapravo dogodilo\nSledeći tekstVULIN: Zvicer želi da ubije Vučića, moraće da beži i da se skriva


Naslovna Info Korona virus Vučić: Nema novih mera, medicinarima do kraja godine po 10.000 dinara pomoći\n„Bez obzira na to da li rade u kovid odeljenjima ili ne, to je 120.000 ljudi u sistemu. A od 1. januara ide stalno povećanje plata zdravstvenim radnicima“, rekao je Vučić.\nGovoreći o broju zaraženih koronavirusom, Vučić je kazao da je danas „najteži dan“, sa više od 1.200 novozaraženih osoba.\n„U 12 sati ih je bilo 1.195, od toga 602 u Beogradu, dakle, više od 50 posto i dalje pripada Beogradu“, izjavio je Vučić.\n„Pod jedan o tome kako da se suprotstavimo zabrinjavajućim brojkama i narastajućoj zarazi, pod dva – kako da obezbedimo funcionisanje zdravstvenog sistema, pod tri – šta da radimo sa dodatnim opremanjem bolnica, pod četiri – da nam nonkovid pacijenti ne budu uskraćeni za zdravstvenu zaštitu, i ono što je još važno – o tome kako u budućnosti da se izborimo i na koji način da reagujemo po pitanju vakcina, kao i o vakcinama za grip“, kazao je Vučić.\n„Zahvalnost lekarima i medicinskom osoblju, razgovarali smo kako da ukažemo poštovanje tim ljudima i doneli smo odluku da do kraja godine, 120.000 ljudi u sistemu dobije jednokratnu pomoć od 10.000 dinara od Srbije“, naglasio je Vučić.\n„Mi danas razgovaramo kako ćemo da povećamo plate. U ovoj godini su zdravstvenim radinicima uvećane plate 22 odsto, to je nezabeleženo u svetu. Ako sa tim krenemo od januara sledeće godine, onda je potpuno jasno kolika su izdvajanja države, a sve to radimo u vreme koronavirusa. Razgovarali smo sa svim ljudima iz sistema kovid bolnica, i situacija je posebno teška u Beogrdu i Kragujevcu u ovom trenutku“, rekao je Vučić.\n„Da kao država imamo snage da se izborimo sa evropskim i svetskim problemom koronavirusom, i o tome gde i kakve probleme imamo sa stručnim kadrom. Zamolili smo anesteziologe da ubrzamo obuku specijalista internista, ne samo anesteziologa, za upotrebu respiratora, jer imamo bolnice gde bismo mogli da imamo respiratore, ali nemamo stručne ljude“, kazao je Vučić.\n„Nismo danas ulazili u mere, to ostavljamo štabu stručnih ljudi… Mi smo se bavili pomaganjem tim ljudima u sprovođenju mera. Veoma ćemo oštro sankcionisati, ali nema novih mera, ali ćemo oštro sankcionisati one koji je poštuju mere“, naglasio je Vučić.\nPogledaj: Pozitivni rezultati testiranja oksfordske vakcine\nmere u sprečavanju širenja korona virusa\nPrethodni tekstRaspored sahrana – sreda (28.10.)\nSledeći tekstDošao po odbeglu suprugu u Gajdobru a onda je planuo požar